1999R2771 — EL — 01.01.2006 — 011.001

Το έγγραφο αυτό συνιστά βοήθημα τεκμηρίωσης και δεν δεσμεύει τα κοινοτικά όργανα

Τροποποιείται από:





Διορθώνεται από:









▼B

ΚΑΝΟΝΙΣΜΌΣ (ΕΚ) αριθ. 2771/1999 ΤΗΣ ΕΠΙΤΡΟΠΉΣ

της 16ης Δεκεμβρίου 1999

περί λεπτομερειών εφαρμογής του κανονισμού (ΕΚ) αριθ. 1255/1999 όσον αφορά τα μέτρα παρέμβασης στην αγορά του βουτύρου και της κρέμας γάλακτος







Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ), και ιδίως τα άρθρα 10 και 40, Εκτιμώντας τα ακόλουθα: (1) ο κανονισμός (ΕΚ) αριθ. 1255/1999 αντικατέστησε τον κανονισμό (ΕΟΚ) αριθ. 804/68 το Συμβουλίου ( 2 ), όπως τροποποιήθηκε τελευταία από τον κανονισμό (ΕΚ) αριθ. 1587/1996 ( 3 ), και, μεταξύ άλλων, τον κανονισμό (ΕΟΚ) αριθ. 777/87 του Συμβουλίου ( 4 ), όπως τροποποιήθηκε τελευταία από τον κανονισμό (ΕΚ) αριθ. 1634/1999 ( 5 ), όσον αφορά το καθεστώς των αγορών στην παρέμβαση για το βούτυρο και το αποκορυφωμένο γάλα σε σκόνη· δεδομένου του νέου καθεστώτος και λαμβανομένης υπόψη της αποκτηθείσας πείρας, σκόπιμο είναι να επέλθει τροποποίηση και ενδεχομένως απλούστευση των λεπτομερειών εφαρμογής όσον αφορά τα μέτρα παρέμβασης στην αγορά του βουτύρου και της κρέμας γάλακτος· πρέπει, κατά συνέπεια, για λόγους σαφήνειας, να πραγματοποιηθεί ανασύνταξη των ειδικών κανονισμών οι οποίοι ρύθμιζαν στο παρελθόν ορισμένα θέματα όσον αφορά την παρέμβαση, ήτοι οι κανονισμοί της Επιτροπής (ΕΟΚ) αριθ. 2315/76 ( 6 ), όπως τροποποιήθηκε τελευταία από τον κανονισμό (ΕΚ) αριθ. 1824/97 ( 7 ), (ΕΟΚ) αριθ. 1547/87 ( 8 ), όπως τροποποιήθηκε τελευταία από τον κανονισμό (ΕΚ) αριθ. 1802/95 ( 9 ), (ΕΟΚ) αριθ. 1589/87 ( 10 ), όπως τροποποιήθηκε τελευταία από τον κανονισμό (ΕΚ) αριθ. 124/1999 ( 11 ), και (ΕΚ) αριθ. 454/95 ( 12 ), όπως τροποποιήθηκε τελευταία από τον κανονισμό (ΕΚ) αριθ. 390/1999 ( 13 ), και να συγκεντρωθούν οι διατάξεις τους σε ένα κείμενο· (2) το άρθρο 6 παράγραφος 1 του κανονισμού (ΕΚ) αριθ. 1255/1999 καθορίζει τα κριτήρια βάσει των οποίων οι οργανισμοί παρέμβασης προβαίνουν σε αγορές βουτύρου μέσω διαγωνισμού στην παρέμβαση και βάσει των οποίων οι αγορές αυτές στην παρέμβαση πρέπει να αναστέλλονται· θα πρέπει να διευκρινιστεί, αφενός, σε ποιες περιπτώσεις προκηρύσσονται ή αναστέλλονται αγορές στην παρέμβαση στο σχετικό κράτος μέλος και, αφετέρου, να καθοριστεί η αντιπροσωπευτική περίοδος κατά τη διάρκεια της οποίας πρέπει να διαπιστώνεται το επίπεδο των τιμών της αγοράς του βουτύρου σε σχέση με την τιμή παρέμβασης· για το σκοπό αυτό, θα πρέπει επίσης να οριστεί η έννοια της τιμής της αγοράς του βουτύρου και να θεσπιστεί ένα σύστημα διαπίστωσης των τιμών αυτών σε εθνικό επίπεδο· για πρακτικούς λόγους, θα πρέπει να θεωρηθεί η οικονομική ένωση Βελγίου — Λουξεμβούργου ως ένα κράτος μέλος· (3) οι οργανισμοί παρέμβασης μπορούν να αγοράζουν μόνο το βούτυρο που ανταποκρίνεται στον ορισμό που προβλέπεται στο άρθρο 6 του κανονισμού (ΕΚ) αριθ. 1255/1999 και υπό όρους ποιότητας και παρουσίασης που θα πρέπει να καθοριστούν· θα πρέπει επίσης να καθοριστούν οι μέθοδοι ανάλυσης και οι λεπτομέρειες που αφορούν τον ποιοτικό έλεγχο, καθώς και, εφόσον το απαιτεί η κατάσταση, να προβλεφθούν έλεγχοι όσον αφορά τη ραδιενέργεια στο βούτυρο, τα μέγιστα επίπεδα της οποίας πρέπει να καθοριστούν, ενδεχομένως μέσω κοινοτικής ρύθμισης· ωστόσο, θα πρέπει να προβλεφθεί η δυνατότητα για τα κράτη μέλη να θεσπίζουν σύστημα αυτοελέγχου υπό ορισμένους όρους· η περίοδος κατά τη διάρκεια της οποίας παράγεται το βούτυρο που προσκομίζεται στην παρέμβαση, θα πρέπει να μπορεί να επιμηκυνθεί, για πρακτικούς λόγους, όταν το μεσοδιάστημα μεταξύ δύο διαγωνισμών είναι ανώτερο των 21 ημερών. (4) προκειμένου να εξασφαλιστεί η ομαλή λειτουργία του καθεστώτος παρέμβασης, αξίζει να διευκρινιστούν οι όροι όσον αφορά την έγκριση των επιχειρήσεων παραγωγής και τον έλεγχο της τήρησής τους· για να εξασφαλιστεί η αποτελεσματικότητα του καθεστώτος, είναι ενδεδειγμένο να προβλεφθούν μέτρα σε περίπτωση μη τήρησης των όρων αυτών· λαμβανομένου υπόψη του γεγονότος ότι το βούτυρο μπορεί να αγοραστεί στην παρέμβαση από έναν οργανισμό παρέμβασης που υπάγεται σε ένα κράτος μέλος εκτός αυτού, στην επικράτεια του οποίου έχει παρασκευαστεί το βούτυρο, πρέπει να προβλεφθούν, υπό τις περιστάσεις αυτές, τα μέσα που επιτρέπουν στον οργανισμό παρέμβασης που προβαίνει στην αγορά, να εξασφαλίσει ότι τηρούνται οι όροι ποιότητας και παρουσίασης· (5) ο κανονισμός (ΕΚ) αριθ. 1255/1999 ορίζει ότι οι αγορές στην παρέμβαση θα πρέπει να πραγματοποιούνται μέσω διαγωνισμού· για να εξασφαλιστεί μια ίση μεταχείριση όλων των ενδιαφερομένων στην Κοινότητα, ο διαγωνισμός θα πρέπει να αποτελεί αντικείμενο προκήρυξης που δημοσιεύεται στην Επίσημη Εφημερίδα των Ευρωπαϊκών Κοινοτήτων· τα στοιχεία της προσφοράς, και κυρίως η ελάχιστη ποσότητα, οι προθεσμίες υποβολής καθώς και η μέγιστη τιμή αγοράς πρέπει να οριστούν· για να εξασφαλιστεί η τήρηση των απαιτήσεων όσον αφορά την ποιότητα και των όρων παρουσίασης, κατά τη στιγμή της προσφοράς και μετά την είσοδο στο απόθεμα, θα πρέπει να απαιτηθεί γραπτή ανάληψη υποχρέωσης, εκ μέρους του υποβάλλοντος την προσφορά, η οποία να συνοδεύει την προσφορά· μια εγγύηση διαγωνισμού θα πρέπει επίσης να συνοδεύει την προσφορά, προκειμένου να εξασφαλιστεί η διατήρηση της προσφοράς, μετά τη λήξη της προθεσμίας για την υποβολή των προσφορών και την παράδοση &tgr;ου βουτύρου εντός των προθεσμιών που πρόκειται να καθοριστούν· (6) η ποιότητα του βουτύρου και οι απαιτούμενοι όροι αγοράς του θα πρέπει να εξασφαλιστούν με μέτρα ελέγχου σε διαφορετικά στάδια της αποθεματοποίησης· η μη τήρηση των εν λόγω απαιτήσεων δεν πρέπει να θίγει τον κοινοτικό προϋπολογισμό· θα πρέπει, κατά συνέπεια, να προβλεφθεί η εκ νέου ανάληψη εκ μέρους του επιχειρηματία του βουτύρου που δεν ανταποκρίνεται στις απαιτήσεις, καθώς και η επιβάρυνσή του με τα έξοδα αποθεματοποίησης που πραγματοποιήθηκαν· (7) θα πρέπει να διευκρινιστούν οι υποχρεώσεις των κρατών μελών ενόψει της καλής διατήρησης των ποσοτήτων που έχουν αποθεματοποιηθεί, προσδιορίζοντας την απόσταση από τον τόπο όπου ευρίσκεται η αποθήκη και τα έξοδα πέραν της απόστασης αυτής και προβλέποντας κυρίως την πρόσβαση στα αποθέματα και την ταυτοποίηση των παρτίδων, καθώς και την κάλυψη, μέσω ασφάλισης, των κινδύνων για το αποθεματοποιημένο βούτυρο· θα πρέπει επίσης, προκειμένου να εξασφαλιστεί η συχνότητα και ένα ενιαίο επίπεδο ελέγχου, να διευκρινιστεί τόσο η φύση όσο και ο αριθμός των επιθεωρήσεων που πρέπει να πραγματοποιούνται στους αποθεματοποιητές από τις εθνικές αρχές· (8) μια καλή διαχείριση των ποσοτήτων κατά την παρέμβαση απαιτεί να διενεργείται η μεταπώληση του βουτύρου μόλις εμφανίζονται δυνατότητες διάθεσης· για να εξασφαλιστεί η ισότητα πρόσβασης στο προϊόν που πρόκειται να πωληθεί, πρέπει να μείνει ανοικτή η δυνατότητα αγοράς για κάθε ενδιαφερόμενο πρόσωπο· προκειμένου να μην διαταραχθεί η ισορροπία της αγοράς, πρέπει να καθοριστεί μια τιμή πώλησης, λαμβανομένης υπόψη της κατάστασης της αγοράς· οι όροι πώλησης, συνοδευόμενοι από τη σύσταση μιας εγγύησης εκτέλεσης, και κυρίως η ανάληψη του βουτύρου και οι προθεσμίες πληρωμής πρέπει να οριστούν· προκειμένου να καταστεί δυνατή η τακτική παρακολούθηση της κατάστασης των αποθεμάτων, σκόπιμο είναι τα κράτη μέλη να ανακοινώνουν στην Επιτροπή τις ποσότητες βουτύρου που έχουν πωληθεί· (9) το άρθρο 6 παράγραφος 3 του κανονισμού (ΕΚ) αριθ. 1255/1999 προβλέπει ότι οι ενισχύσεις χορηγούνται για την ιδιωτική αποθεματοποίηση κρέμας και βουτύρου· προκειμένου να εξασφαλιστεί ένας αποτελεσματικός έλεγχος του καθεστώτος, πρέπει να προβλεφθούν μια σύμβαση και μια συγγραφή υποχρεώσεων που προσδιορίζουν τους όρους αποθεματοποίησης· επιδιώκοντας τον ίδιο στόχο, θα πρέπει να θεσπιστούν επίσης λεπτομερείς διατάξεις που θα αφορούν την τεκμηρίωση, την τήρηση λογιστικής, καθώς και τη συχνότητα και τις λεπτομέρειες ελέγχου, κυρίως όσον αφορά τις απαιτήσεις που αναφέρονται στο άρθρο 6 παράγραφος 3 του κανονισμού (ΕΚ) αριθ. 1255/1999· για να διευκολυνθεί ο έλεγχος της παρουσίας των προϊόντων στην αποθήκη στο πλαίσιο συμβάσεων ιδιωτικής αποθεματοποίησης, θα πρέπει να προβλεφθεί η ρευστοποίηση του αποθέματος κατά παρτίδες, εκτός αν το κράτος μέλος εγκρίνει μια μικρότερη ποσότητα· (10) για την καλή διαχείριση του καθεστώτος της ιδιωτικής αποθεματοποίησης, θα πρέπει να προβλεφθεί ο καθορισμός επί ετήσιας βάσης του ποσού της ενίσχυσης σε συνάρτηση με τη διάρκεια αποθεματοποίησης, καθώς και των ημερομηνιών εισόδου στο απόθεμα και των ημερομηνιών στις οποίες ο αποθεματοποιητής μπορεί να προβεί σε ρευστοποίηση του αποθέματος εν όλω ή εν μέρει των ποσοτήτων που τελούν υπό σύμβαση· οι ημερομηνίες αυτές, καθώς και η διάρκεια της αποθεματοποίησης και το ποσό της ενίσχυσης μπορούν να τροποποιηθούν σε συνάρτηση με την κατάσταση της αγοράς· (11) όσον αφορά την ενίσχυση για την κρέμα θα πρέπει, για να ληφθεί υπόψη η αξία του προϊόντος και για λόγους πρακτικής φύσεως, να καθοριστεί το εν λόγω ποσό σε ισοδύναμο βουτύρου και σε συνάρτηση με την περιεκτικότητα του προϊόντος σε λιπαρές ουσίες· δικαιολογείται επίσης να προβλεφθεί ένας συστηματικός έλεγχος της περιεκτικότητας σε λιπαρές ουσίες· εν προκειμένω, είναι σκόπιμο να προβλεφθεί ότι ο αποθεματοποιητής αναλαμβάνει τη δέσμευση να τηρεί κατά τη διάρκεια της περιόδου αποθεματοποίησης μια μέγιστη περιεκτικότητα σε λιπαρές ουσίες, η οποία προκαθορίζεται· η αποκτηθείσα πείρα κατέδειξε ότι σε ορισμένες περιπτώσεις είναι σκόπιμο να μειώνεται το διοικητικό κόστος, προβλέποντας δειγματοληπτικούς ελέγχους· ωστόσο, δεδομένου ότι είναι αδύνατο να ελεγχθεί με ακρίβεια η περιεκτικότητα σε λιπαρές ουσίες της κρέμας μετά την κατάψυξη, πρέπει να προβλεφθεί, στην περίπτωση της μη τήρησης μιας τέτοιας δέσμευσης, ότι η ενίσχυση δεν θα καταβάλλεται για όλες τις παρτίδες που έχουν εισέλθει στο απόθεμα από τον τελευταίο ικανοποιητικό έλεγχο· (12) το άρθρο 6 παράγραφος 3 τρίτο εδάφιο του κανονισμού (ΕΚ) αριθ. 1255/1999 προβλέπει ότι το ποσό της ενίσχυσης μπορεί να προσαυξηθεί σε συνάρτηση με την εξέλιξη της κατάστασης της αγοράς· πρέπει κατά συνέπεια να προσδιοριστούν οι όροι, οι οποίοι είναι καθοριστικοί για την προσαρμογή και για την έκτασή της· (13) δεδομένου ότι ο κανονισμός (ΕΚ) αριθ. 1255/1999 καθορίζει την τιμή παρέμβασης από 1ης Ιουλίου 2000, πρέπει για λόγους σαφήνειας να καθοριστεί η τιμή παρέμβασης που εφαρμόζεται μεταξύ της ημερομηνίας έναρξης ισχύος του παρόντος κανονισμού και της 30ής Ιουνίου 2000· (14) τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων, Εκτιμώντας τα ακόλουθα: ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:







ΚΕΦΑΛΑΙΟ Ι

Αντικείμενο

Άρθρο 1

1. Ο παρών κανονισμός καθορίζει τις λεπτομέρειες εφαρμογής σχετικά με τα μέτρα παρεμβάσεως που προβλέπονται, στον τομέα του γάλακτος και γαλακτοκομικών προϊόντων, στο άρθρο 6 του κανονισμού (ΕΚ) αριθ. 1255/1999.

2. Για την εφαρμογή του παρόντος κανονισμού, η οικονομική ένωση Βελγίου-Λουξεμβούργου θεωρείται ένα μόνο κράτος μέλος.







ΚΕΦΑΛΑΙΟ ΙΙ

Δημόσια αποθεματοποίηση







ΤΜΗΜΑ 1

Όροι αγοράς του βουτύρου

▼M6

Άρθρο 2

1. Όταν η Επιτροπή διαπιστώνει, σύμφωνα με το άρθρο 8 παράγραφος 4, ότι η αγοραία τιμή σε ένα ή περισσότερα κράτη μέλη διαμορφώνεται κατά τη διάρκεια δύο συνεχόμενων εβδομάδων σε επίπεδα χαμηλότερα από το 92 % της τιμής παρέμβασης, θέτει σε ενέργεια τις αγορές με διαγωνισμό του βουτύρου που προσφέρεται στην παρέμβαση στο ή στα συγκεκριμένα κράτη μέλη κατά την περίοδο από 1ης Μαρτίου έως 31 Αυγούστου, στο 90 % της τιμής παρέμβασης, σύμφωνα με το άρθρο 6 παράγραφος 1 πρώτο εδάφιο του κανονισμού (ΕΚ) αριθ. 1255/1999.

▼M12

Η τιμή παρέμβασης που χρησιμοποιείται για τον υπολογισμό της τιμής αγοράς είναι η ισχύουσα κατά την ημερομηνία παραγωγής του βουτύρου.

▼M6

2. Η Επιτροπή αναστέλλει τις αγορές μόλις διαπιστώσει, σύμφωνα με το άρθρο 8 παράγραφος 4, ότι η αγοραία τιμή στο ή στα εν λόγω κράτη μέλη διαμορφώνεται κατά τη διάρκεια δύο συνεχόμενων εβδομάδων σε επίπεδο ίσο ή ανώτερο από το 92 % της τιμής παρέμβασης.

▼B

Άρθρο 3

Οι οργανισμοί παρέμβασης αγοράζουν μόνο βούτυρο που ανταποκρίνεται στις διατάξεις του άρθρου 6 παράγραφος 2 πρώτο εδάφιο του κανονισμού (ΕΚ) αριθ. 1255/1999, καθώς και στις διατάξεις του άρθρου 4 του παρόντος κανονισμού.

Άρθρο 4

1. ►M3 Οι αρμόδιες αρχές ελέγχουν την ποιότητα του βουτύρου σύμφωνα με τις μεθόδους που αναφέρονται στο παράρτημα Ι και βάσει των δειγμάτων που λαμβάνονται σύμφωνα με τις λεπτομέρειες που αναφέρονται στο παράρτημα IV ◄ . Ωστόσο, τα κράτη μέλη μπορούν, με τη σύμφωνη γνώμη της Επιτροπής, να θεσπίσουν, υπό την εποπτεία τους, σύστημα αυτοελέγχου για ορισμένες απαιτήσεις ποιότητας και για ορισμένες εγκεκριμένες επιχειρήσεις.

2. Τα επίπεδα ραδιενέργειας στο βούτυρο δεν πρέπει να υπερβαίνουν τα ανώτατα αποδεκτά επίπεδα ραδιενέργειας που προβλέπονται, ενδεχομένως, από την κοινοτική ρύθμιση.

Ο έλεγχος του επιπέδου ραδιενεργού μολύνσεως του προϊόντος διενεργείται μόνον εφόσον το απαιτεί η επικρατούσα κατάσταση και κατά τη διάρκεια της αναγκαίας περιόδου. Σε περίπτωση ανάγκης, η διάρκεια και η έκταση των μέτρων ελέγχου καθορίζονται σύμφωνα με τη διαδικασία που προβλέπεται στο άρθρο 42 του κανονισμού (ΕΚ) αριθ. 1255/1999.

▼M6

3. Το βούτυρο πρέπει να έχει παρασκευαστεί κατά τη διάρκεια περιόδου 23 ημερών πριν από την ημερομηνία παραλαβής από τον οργανισμό παρέμβασης της προσφοράς πώλησης.

▼B

4. Η ελάχιστη ποσότητα βουτύρου είναι δέκα τόνοι. Τα κράτη μέλη μπορούν να προβλέψουν ότι το βούτυρο προσφέρεται μόνον ανά ολόκληρο τόνο.

5. Το βούτυρο συσκευάζεται και παραδίδεται σε τεμάχια των 25 χιλιόγραμμων καθαρού βάρους, τουλάχιστον.

6. Οι συσκευασίες του βουτύρου είναι καινούργιες, από ανθεκτικό υλικό και κατασκευασμένες κατά τέτοιο τρόπο ώστε να εξασφαλίζουν την προστασία του βουτύρου καθόλη τη διάρκεια των εργασιών μεταφοράς, αποθεματοποίησης και εξόδου από το απόθεμα. Φέρουν τουλάχιστον τις ακόλουθες ενδείξεις, που έχουν, ενδεχομένως, μεταγραφεί σε κωδικό:

α) τον αριθμό έγκρισης που προσδιορίζει το εργοστάσιο και το κράτος μέλος παραγωγής·

β) την ημερομηνία παραγωγής·

γ) την ημερομηνία εισόδου στο απόθεμα·

δ) τον αριθμό της παρτίδας παραγωγής και του δέματος· ο αριθμός του δέματος μπορεί να αντικατασταθεί με έναν αριθμό παλέτας που εγγράφεται σ' αυτήν·

ε) την ένδειξη «βούτυρο γλυκιάς κρέμας», εφόσον αντιστοιχεί σ' αυτό το pH της υγρής φάσης του βουτύρου·

στ) η εθνική κατηγορία ποιότητας που αναφέρεται στο παράρτημα V, στην περίπτωση που το κράτος μέλος παραγωγής το απαιτεί.

Τα κράτη μέλη μπορούν να προβλέψουν ότι η υποχρέωση εγγραφής της ημερομηνίας εισόδου στο απόθεμα στις συσκευασίες δεν εφαρμόζεται, σε περίπτωση που ο υπεύθυνος της αποθήκης αποθεματοποίησης αναλαμβάνει την υποχρέωση να τηρεί μητρώο, στο οποίο εγγράφονται κατά την είσοδο στο απόθεμα οι ενδείξεις που εμφαίνονται στο δεύτερο εδάφιο.

Άρθρο 5

1. Η επιχείρηση που προβλέπεται στο άρθρο 6 παράγραφος 2 του κανονισμού (ΕΟΚ) αριθ. 1255/1999 εγκρίνεται μόνον εφόσον:

▼M14

α) η έγκριση πραγματοποιείται σύμφωνα με το άρθρο 4 του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου ( 14 ) και διαθέτει τις κατάλληλες τεχνικές εγκαταστάσεις·

▼B

β) δεσμεύεται να τηρεί σε μόνιμη βάση τα μητρώα στοιχείων που ορίζονται από τον αρμόδιο οργανισμό κάθε κράτους μέλους, σχετικά με την καταγωγή των πρώτων υλών, τις λαμβανόμενες ποσότητες βουτύρου, τη συσκευασία, την ταυτοποίηση και την ημερομηνία εξόδου κάθε παρτίδας παραγωγής για τη δημόσια παρέμβαση·

γ) δέχεται τη διενέργεια ειδικού επίσημου ελέγχου της παραγωγής του βουτύρου της και, κατά περίπτωση, δέχεται τη συμμόρφωση προς τις απαιτήσεις της εθνικής κατηγορίας ποιότητας που προβλέπεται στο παράρτημα V·

δ) δεσμεύεται να ενημερώνει τον αρμόδιο οργανισμό που είναι επιφορτισμένος με τον έλεγχο, δύο τουλάχιστον εργάσιμες ημέρες πριν, σχετικά με την πρόθεσή της να παρασκευάσει βούτυρο για τη δημόσια παρέμβαση. Ωστόσο, το κράτος μέλος μπορεί να καθορίσει συντομότερη προθεσμία.

2. Για να διασφαλιστεί η τήρηση των διατάξεων του παρόντος κανονισμού, οι αρμόδιοι οργανισμοί διενεργούν αιφνίδιους επιτόπιους ελέγχους, ανάλογα με το πρόγραμμα παραγωγής βουτύρου παρέμβασης των ενδιαφερομένων επιχειρήσεων.

Πραγματοποιούν τουλάχιστον:

α) έναν έλεγχο ανά 28 ημέρες παραγωγής για την παρέμβαση και τουλάχιστον μία φορά ανά εξάμηνο, για να εξετάζονται τα στοιχεία που αναφέρονται στην παράγραφο 1 στοιχείο β)·

β) έναν έλεγχο ανά εξάμηνο, για να επαληθεύεται η τήρηση των άλλων όρων έγκρισης που αναφέρονται στην παράγραφο 1.

3. Η έγκριση ανακαλείται στην περίπτωση που δεν πληρούνται οι όροι που προβλέπονται στην παράγραφο 1 στοιχείο α). Με αίτηση της ενδιαφερόμενης επιχείρησης, η έγκριση μπορεί να επαναχορηγηθεί μετά από ελάχιστο διάστημα έξι μηνών και μετά από εμπεριστατωμένο έλεγχο.

Στην περίπτωση που διαπιστώνεται ότι μια επιχείρηση δεν τήρησε μια από τις δεσμεύσεις της που αναφέρονται στην παράγραφο 1 στοιχεία β), γ) και δ), πλην περιπτώσεως ανωτέρας βίας, η έγκριση αναστέλλεται για περίοδο από έναν έως δώδεκα μήνες, λαμβανομένης υπόψη της σοβαρότητας της παρατυπίας.

Η εν λόγω αναστολή δεν επιβάλλεται, εφόσον το κράτος μέλος διαπιστώσει ότι η παρατυπία δεν διαπράχθηκε εκ προθέσεως ή εκ βαρείας αμέλειας και ότι είναι μικρής σημασίας από την άποψη της αποτελεσματικότητας των ελέγχων που προβλέπονται στην παράγραφο 2.

4. Για τους ελέγχους που πραγματοποιούνται βάσει των παραγράφων 2 και 3 πρέπει να συντάσσεται έκθεση στην οποία να προσδιορίζονται:

α) η ημερομηνία του ελέγχου·

β) η διάρκειά του·

γ) οι εκτελεσθείσες εργασίες.

Η έκθεση ελέγχου πρέπει να υπογράφεται από τον υπεύθυνο υπάλληλο.

5. Τα κράτη μέλη κοινοποιούν στην Επιτροπή τα μέτρα που λαμβάνονται σχετικά με τους ελέγχους που προβλέπονται στις παραγράφους 2 και 3 μέσα σε προθεσμία ενός μηνός από την υιοθέτησή τους.

Άρθρο 6

1. ►M6 Σε περίπτωση όπου το βούτυρο προσφέρεται στην παρέμβαση σε κράτος μέλος άλλο από το κράτος μέλος παραγωγής, οι αγορές υπόκεινται στην κατάθεση πιστοποιητικού, το οποίο χορηγείται από τον αρμόδιο οργανισμό του κράτους μέλους παραγωγής το αργότερο 45 ημέρες μετά την ημερομηνία παραλαβής της προσφοράς. ◄

Το πιστοποιητικό περιέχει τις ενδείξεις που αναφέρονται στο άρθρο 4 παράγραφος 6 στοιχεία α), β), δ) και, ενδεχομένως, στ) και βεβαίωση ότι πρόκειται για βούτυρο που έχει παραχθεί σε μια εγκεκριμένη επιχείρηση της Κοινότητας απευθείας και αποκλειστικά από παστεριωμένη κρέμα, κατά την έννοια του άρθρου 6 παράγραφος 6 δεύτερη περίπτωση του κανονισμού (ΕΚ) αριθ. 1255/1999.

2. Στην περίπτωση που το κράτος μέλος παραγωγής πραγματοποίησε τους ελέγχους που αναφέρονται στο άρθρο 4 παράγραφος 1 το πιστοποιητικό περιλαμβάνει επίσης τα αποτελέσματα των ελέγχων αυτών και τη βεβαίωση ότι πρόκειται για βούτυρο, κατά την έννοια του άρθρου 6 παράγραφος 2 πρώτο εδάφιο του κανονισμού (ΕΚ) αριθ. 1255/1999. Στην προκειμένη περίπτωση, η συσκευασία που αναφέρεται στο άρθρο 4 παράγραφος 6 πρέπει να σφραγίζεται με αριθμημένη ετικέτα του αρμόδιου οργανισμού του κράτους μέλους παραγωγής. Ο αριθμός αυτός πρέπει να εμφαίνεται στο πιστοποιητικό που αναφέρεται στην παράγραφο 1.







ΤΜΗΜΑ 2

Διαπίστωση των τιμών

Άρθρο 7

Οι τιμές της αγοράς του βουτύρου που αναφέρονται στο άρθρο 6 παράγραφος 1 του κανονισμού (ΕΚ) αριθ. 1255/1999 είναι οι τιμές «στη θύρα του εργοστασίου» με πληρωμή εντός 21 ημερών, μη λαμβανομένων υπόψη των εσωτερικών επιβαρύνσεων του νωπού βουτύρου που ανταποκρίνεται στους όρους που εμφαίνονται στο άρθρο 6 παράγραφος 2 πρώτο εδάφιο του κανονισμού (ΕΚ) αριθ. 1255/1999, συσκευασμένου σε τεμάχια καθαρού βάρους τουλάχιστον 25 χιλιόγραμμων.

Οι τιμές «στη θύρα του εργοστασίου» προσαυξάνονται κατά ένα κατ' αποκοπή ποσό 2,5 ευρώ ανά 100 χιλιόγραμμα για να ληφθούν υπόψη οι αναγκαίες δαπάνες μεταφοράς για να παραδοθεί το βούτυρο σε μια ψυκτική εγκατάσταση.

Άρθρο 8

1. Η διαπίστωση των τιμών της αγοράς σε εθνικό επίπεδο γίνεται κάθε εβδομάδα είτε από τις επιτροπές δήλωσης των τιμών, είτε από την καταγραφή των τιμών στις αντιπροσωπευτικές αγορές.

Η εβδομαδιαία διαπίστωση αφορά τις τιμές όπως αυτές καθορίζονται στο άρθρο 7 που διαπιστώνονται κατά τη διάρκεια της προηγούμενης εβδομάδας.

Οι τιμές εκφράζονται σε ευρώ και στρογγυλοποιούνται στο δεύτερο δεκαδικό ανά 100 χιλιόγραμμα.

2. Τα κράτη μέλη καθορίζουν:

α) τη σύνθεση των επιτροπών δήλωσης των τιμών κατά τρόπο ώστε να εξασφαλίζεται η ισομερής συμμετοχή των αγοραστών και των πωλητών που αντιπροσωπεύουν σημαντικό όγκο συναλλαγών βουτύρου ή, ενδεχομένως, το σύστημα καταγραφής των τιμών στις αντιπροσωπευτικές αγορές·

β) τις αναγκαίες διατάξεις για τον έλεγχο των στοιχείων βάσει των οποίων διαπιστώνονται οι τιμές·

γ) στην περίπτωση που οι συναλλαγές που αφορούν το βούτυρο της ποιότητας που αναφέρεται στο άρθρο 7 πρώτο εδάφιο δεν αφορούν μια ποσότητα η οποία κρίνεται επαρκής προκειμένου να θεωρηθεί αντιπροσωπευτική, τα κριτήρια προκειμένου να καθοριστεί η σχέση μεταξύ των τιμών βουτύρου για το οποίο υφίσταται επαρκής αριθμός συναλλαγών και αυτών του βουτύρου που αναφέρεται στο άρθρο 7.

Τα κράτη μέλη ανακοινώνουν στην Επιτροπή περιγραφή του καθορισθέντος συστήματος βάσει του πρώτου εδαφίου.

▼M6

Εάν οι καταγεγραμμένες τιμές παρέμειναν σταθερές για χρονικό διάστημα πέντε η περισσότερων συνεχόμενων εβδομάδων, τα κράτη μέλη διαβιβάζουν στην Επιτροπή εκτίμηση των λόγων για τους οποίους οι τιμές παρέμειναν σταθερές κατά τη συγκεκριμένη περίοδο.

▼B

3. Τα κράτη μέλη ανακοινώνουν στην Επιτροπή, το αργότερο την Τετάρτη κάθε εβδομάδας πριν από τις 12.00 (ώρα Βρυξελλών) τις τιμές που διαπιστώνονται σύμφωνα με την παράγραφο 1.

4. Την Πέμπτη κάθε εβδομάδας, η Επιτροπή διαπιστώνει το επίπεδο της τιμής της αγοράς σε κάθε κράτος μέλος σε σχέση με την τιμή παρέμβασης.

▼M6







ΤΜΗΜΑ 3

Διαδικασία αγοράς βουτύρου στο 90 % της τιμής παρέμβασης

Άρθρο 9

Όταν η Επιτροπή αποφασίζει να θέσει σε ενέργεια τις αγορές βουτύρου κατ' εφαρμογή του άρθρου 2 παράγραφος 1, ο σχετικός οργανισμός παρέμβασης ενεργεί σύμφωνα με τις διατάξεις του παρόντος τμήματος.

Άρθρο 10

1. Οι πωλητές υποβάλλουν προσφορά εγγράφως έναντι βεβαίωσης παραλαβής ή με οποιοδήποτε μέσο γραπτής τηλεπικοινωνίας με αποδεικτικό παραλαβής.

2. Οι προσφορές περιλαμβάνουν:

α) το ονοματεπώνυμο και τη διεύθυνση του πωλητή·

β) την προσφερόμενη ποσότητα·

γ) τον τόπο όπου είναι αποθηκευμένο το βούτυρο.

3. Οι προσφορές είναι έγκυρες μόνον εφόσον:

α) αφορούν ποσότητα βουτύρου ανταποκρινόμενη στις απαιτήσεις του άρθρου 4 παράγραφος 4·

β) συνοδεύονται από έγγραφη δέσμευση του πωλητή να τηρήσει τις διατάξεις του άρθρου 4 παράγραφος 3 και του άρθρου 14 παράγραφος 2·

γ) παρέχεται απόδειξη της σύστασης από τον πωλητή εγγύησης ύψους 5 ευρώ ανά 100 χιλιόγραμμα στο κράτος μέλος όπου υποβάλλεται η προσφορά, το αργότερο κατά την ημερομηνία παραλαβής της προσφοράς.

4. Η αναφερόμενη στην παράγραφο 3 στοιχείο β) πρώτη δέσμευση, που κατατίθεται στον οργανισμό παρέμβασης, θεωρείται ότι ισχύει με σιωπηρή παράταση και για τις επόμενες προσφορές, μέχρι να ανακληθεί ρητά από τον πωλητή ή τον οργανισμό παρέμβασης, υπό τον όρο ότι:

α) στην αρχική προσφορά αναφέρεται ρητά ότι ο πωλητής προτίθεται να κάνει χρήση των διατάξεων της παρούσας παραγράφου·

β) οι επόμενες προσφορές περιλαμβάνουν αναφορά στις διατάξεις της παρούσας παραγράφου, καθώς και στην ημερομηνία της αρχικής προσφοράς.

5. Ο οργανισμός παρέμβασης καταγράφει την ημερομηνία παραλαβής των προσφορών, καθώς επίσης τις αντίστοιχες ποσότητες και ημερομηνίες παρασκευής και τον τόπο όπου είναι αποθηκευμένο το προσφερόμενο βούτυρο.

6. Οι προσφορές δεν επιτρέπεται να αποσυρθούν μετά την παραλαβή τους από τον οργανισμό παρέμβασης.

Άρθρο 11

Η διατήρηση της προσφοράς και η παράδοση του βουτύρου στον αποθηκευτικό χώρο που έχει υποδείξει ο οργανισμός παρέμβασης εντός της προθεσμίας που καθορίζεται στο άρθρο 12 παράγραφος 2, συνιστούν πρωτογενείς απαιτήσεις κατά την έννοια του άρθρου 20 του κανονισμού (ΕΟΚ) αριθ. 2220/85 της Επιτροπής ( 15 ).

Άρθρο 12

1. Αφού ελέγξει την προσφορά και εντός πέντε εργασίμων ημερών από την ημερομηνία παραλαβής της, ο οργανισμός παρέμβασης εκδίδει χρονολογημένο και αριθμημένο δελτίο παράδοσης, στο οποίο αναγράφονται:

α) η παραδοτέα ποσότητα·

β) η προθεσμία παράδοσης του βουτύρου·

γ) η ψυκτική αποθήκη, στην οποία πρέπει να παραδοθεί το βούτυρο.

2. Εντός 21 ημερών από την ημερομηνία παραλαβής της προσφοράς πώλησης, ο πωλητής παραδίδει το βούτυρο στην εξέδρα φόρτωσης της ψυκτικής αποθήκης. Η παράδοση επιτρέπεται να είναι τμηματική.

Τα ενδεχόμενα έξοδα εκφόρτωσης του βουτύρου στην εξέδρα φόρτωσης της ψυκτικής αποθήκης βαρύνουν τον πωλητή.

3. Η εγγύηση που αναφέρεται στο άρθρο 10 παράγραφος 3 στοιχείο γ) αποδεσμεύεται μόλις ο πωλητής παραδώσει το σύνολο της ποσότητας που αναγράφεται στο δελτίο παράδοσης εντός της προθεσμίας που καθορίζεται στο ίδιο δελτίο.

Σε περίπτωση όπου κατά τους ελέγχους που αναφέρονται στο άρθρο 4 παράγραφος 1, διαπιστωθεί ότι το βούτυρο δεν ανταποκρίνεται στις απαιτήσεις του ίδιου άρθρου, η εγγύηση καταπίπτει ως προς την ποσότητα που έχει παραδοθεί. Για τις υπόλοιπες ποσότητες, η αγορά ακυρώνεται και η εγγύηση αποδεσμεύεται.

4. Εκτός από περιπτώσεις ανωτέρας βίας, εάν ο πωλητής δεν παραδώσει το βούτυρο εντός της προθεσμίας που καθορίζεται στο δελτίο παράδοσης, η εγγύηση που προβλέπεται στο άρθρο 10 παράγραφος 3 στοιχείο γ) καταπίπτει κατ' αναλογία προς τις ποσότητες που δεν παραδόθηκαν και ακυρώνεται η αγορά για τις ποσότητες αυτές.

5. Για τους σκοπούς του παρόντος άρθρου, θεωρείται ότι το βούτυρο παραδίδεται στον οργανισμό παρέμβασης την ημέρα εισόδου του συνόλου της ποσότητας βουτύρου που καλύπτεται από την προσφορά στον αποθηκευτικό χώρο που έχει υποδείξει ο οργανισμός παρέμβασης, αλλά το νωρίτερο την επόμενη ημέρα από την ημερομηνία έκδοσης του δελτίου παράδοσης.

6. Τα δικαιώματα και οι υποχρεώσεις που απορρέουν από την πώληση δεν μπορούν να μεταβιβαστούν.

Άρθρο 13

1. Για κάθε ποσότητα βουτύρου που έχει παραλάβει, ο οργανισμός παρέμβασης πληρώνει τον πωλητή μεταξύ της 45ης και της 65ης ημέρας από την ημέρα παραλαβής του βουτύρου, υπό τον όρο ότι έχει εξακριβωθεί η τήρηση των διατάξεων των άρθρων 3 και 4.

2. Για τους σκοπούς του παρόντος άρθρου, ως ημέρα παραλαβής νοείται η ημέρα εισόδου του βουτύρου στην ψυκτική αποθήκη που έχει υποδείξει ο οργανισμός παρέμβασης, αλλά το νωρίτερο η επόμενη ημέρα από την ημερομηνία έκδοσης του δελτίου παράδοσης που αναφέρεται στο άρθρο 12 παράγραφος 1.

Άρθρο 14

1. Το βούτυρο τίθεται σε δοκιμαστική περίοδο αποθεματοποίησης. Η περίοδος αυτή καθορίζεται σε 30 ημέρες και αρχίζει την ημέρα παραλαβής.

2. Με την υποβολή προσφοράς, ο πωλητής αναλαμβάνει την υποχρέωση, σε περίπτωση όπου από τον έλεγχο κατά την είσοδο στον αποθηκευτικό χώρο που έχει υποδείξει ο οργανισμός παρέμβασης προκύψει ότι το βούτυρο δεν ανταποκρίνεται στις απαιτήσεις των άρθρων 3 και 4 ή σε περίπτωση όπου κατά τη λήξη της δοκιμαστικής περιόδου αποθεματοποίησης διαπιστωθεί ότι οι ελάχιστες οργανοληπτικές ιδιότητες του βουτύρου είναι κατώτερες από τις καθοριζόμενες στο παράρτημα Ι:

α) να αποσύρει το εν λόγω βούτυρο και

β) να καταβάλει τα έξοδα αποθεματοποίησης του εν λόγω βουτύρου από την ημέρα παραλαβής μέχρι την ημερομηνία εξόδου από το απόθεμα.

Τα έξοδα αποθεματοποίησης που πρέπει να καταβληθούν υπολογίζονται με βάση τα κατ' αποκοπή ποσά για δαπάνες εισόδου, εξόδου και αποθήκευσης που καθορίζονται κατ' εφαρμογή του άρθρου 6 του κανονισμού (ΕΟΚ) αριθ. 1883/78 του Συμβουλίου ( 16 ).

Άρθρο 15

1. Κάθε Τρίτη και το αργότερο στις 12:00 (ώρα Βρυξελλών), τα κράτη μέλη γνωστοποιούν στην Επιτροπή τις ποσότητες βουτύρου για τις οποίες υπεβλήθησαν την προηγούμενη εβδομάδα προσφορές πώλησης σύμφωνα με το άρθρο 10.

2. Από τη στιγμή που διαπιστώνεται ότι οι προσφορές καλύπτουν το 75 % των ποσοτήτων που αναφέρονται στο άρθρο 6 παράγραφος 1 δεύτερο εδάφιο του κανονισμού (ΕΚ) αριθ. 1255/1999 για το αντίστοιχο έτος, τα στοιχεία που αναφέρονται στην παράγραφο 1 του παρόντος άρθρου ανακοινώνονται καθημερινά και πριν από τις 12:00 (ώρα Βρυξελλών) για τις ποσότητες βουτύρου που προσφέρθηκαν την προηγούμενη ημέρα.

Μόλις διαπιστωθεί ότι οι προσφορές καλύπτουν τις ποσότητες που αναφέρονται στο άρθρο 6 παράγραφος 1 δεύτερο εδάφιο του κανονισμού (ΕΚ) αριθ. 1255/1999 για το αντίστοιχο έτος, οι αγορές είναι δυνατόν να ανασταλούν με τη διαδικασία του άρθρου 42 παράγραφος 2 του ίδιου κανονισμού.

Άρθρο 15α

Σε περίπτωση αναστολής των αγορών κατά τα προβλεπόμενα στο άρθρο 2 παράγραφος 2 ή στο άρθρο 15 παράγραφος 2 δεύτερο εδάφιο, δεν γίνονται δεκτές νέες προσφορές από την επόμενη ημέρα από την ημερομηνία έναρξης της ισχύος της απόφασης που αναστέλλει τις αγορές.

▼M6







ΤΜΗΜΑ 3Α

Διαδικασία αγοράς βουτύρου με διαγωνισμό

Άρθρο 16

1. Όταν η Επιτροπή αποφασίζει να θέσει σε ενέργεια τις αγορές βουτύρου με ανοικτό διαρκή διαγωνισμό κατ' εφαρμογή του άρθρου 6 παράγραφος 1 δεύτερο εδάφιο του κανονισμού (ΕΚ) αριθ. 1255/1999 και σύμφωνα με τη διαδικασία του άρθρου 42 παράγραφος 2 του ίδιου κανονισμού, εφαρμόζονται οι διατάξεις των άρθρων 3, 4, 5, 6, 12, 13 και 14 του παρόντος κανονισμού, εκτός αντιθέτων διατάξεων του παρόντος τμήματος.

2. Δημοσιεύεται προκήρυξη διαγωνισμού στην Επίσημη Εφημερίδα της Ευρωπαϊκής Ένωσης.

▼M11

3. Η προθεσμία υποβολής προσφορών κατόπιν των ατομικών προσκλήσεων δημοπράτησης είναι η 11.00 π.μ. .(ώρα Βρυξελλών) της δεύτερης και τέταρτης Τρίτης του μηνός, εξαιρέσει της δεύτερης Τρίτης του Αυγούστου. Εάν η Τρίτη είναι αργία, στην περίπτωση αυτή η προθεσμία είναι η 11.00 π.μ. (ώρα Βρυξελλών) της προηγούμενης εργάσιμης ημέρας.

▼M6

Άρθρο 17

1. Οι ενδιαφερόμενοι συμμετέχουν στο διαγωνισμό που προκηρύσσεται από τον οργανισμό παρέμβασης ενός κράτους μέλους, υποβάλλοντας προσφορά είτε εγγράφως έναντι βεβαίωσης παραλαβής είτε με οποιοδήποτε μέσο γραπτής τηλεπικοινωνίας με αποδεικτικό παραλαβής.

2. Οι προσφορές περιλαμβάνουν:

α) το ονοματεπώνυμο και τη διεύθυνση του προσφέροντος·

β) την προσφερόμενη ποσότητα·

γ) την προσφερόμενη τιμή ανά 100 χιλιόγραμμα βουτύρου, εκφραζόμενη σε ευρώ με δύο δεκαδικά ψηφία κατ' ανώτατο όριο, χωρίς τους εθνικούς φόρους και λοιπές επιβαρύνσεις, για παράδοση στην εξέδρα φόρτωσης της ψυκτικής αποθήκης·

δ) τον τόπο όπου είναι αποθηκευμένο το βούτυρο.

3. Οι προσφορές είναι έγκυρες μόνον εφόσον:

α) αφορούν ποσότητα βουτύρου ανταποκρινόμενη στις απαιτήσεις του άρθρου 4 παράγραφος 4·

β) συνοδεύονται από έγγραφη δέσμευση του προσφέροντας να τηρήσει τις διατάξεις του άρθρου 4 παράγραφος 3 και του άρθρου 14 παράγραφος 2·

γ) παρέχεται απόδειξη της σύστασης από τον προσφέροντα εγγύησης ύψους 5 ευρώ ανά 100 χιλιόγραμμα για το συγκεκριμένο διαγωνισμό στο κράτος μέλος όπου υποβάλλεται η προσφορά, πριν από την ημερομηνία λήξης της προθεσμίας υποβολής προσφορών.

4. Η αναφερόμενη στην παράγραφο 3 στοιχείο β) πρώτη δέσμευση, που κατατίθεται στον οργανισμό παρέμβασης, θεωρείται ότι ισχύει με σιωπηρή παράταση και για τις επόμενες προσφορές, μέχρι να ανακληθεί ρητά από τον προσφέροντα ή τον οργανισμό παρέμβασης, υπό τον όρο ότι:

α) στην αρχική προσφορά αναφέρεται ρητά ότι ο προσφέρων προτίθεται να κάνει χρήση των διατάξεων της παρούσας παραγράφου·

β) οι επόμενες προσφορές περιλαμβάνουν αναφορά στις διατάξεις της παρούσας παραγράφου, καθώς και στην ημερομηνία της αρχικής προσφοράς.

5. Ο οργανισμός παρέμβασης καταγράφει την ημερομηνία παραλαβής των προσφορών, καθώς επίσης τις αντίστοιχες ποσότητες και ημερομηνίες παρασκευής και τον τόπο όπου είναι αποθηκευμένο το προσφερόμενο βούτυρο.

6. Οι προσφορές δεν επιτρέπεται να αποσυρθούν μετά τη λήξη της αναφερόμενης στο άρθρο 16 παράγραφος 3 προθεσμίας υποβολής προσφορών για τον συγκεκριμένο διαγωνισμό.

Άρθρο 17α

Η διατήρηση της προσφοράς μετά τη λήξη της προθεσμίας υποβολής προσφορών και η παράδοση του βουτύρου αποθηκευτικό χώρο που έχει υποδείξει ο οργανισμός παρέμβασης εντός της προθεσμίας που καθορίζεται στο άρθρο 17δ παράγραφος 3, συνιστούν πρωτογενείς απαιτήσεις κατά την έννοια του άρθρου 20 του κανονισμού (ΕΟΚ) αριθ. 2220/85.

Άρθρο 17β

▼M11

1. Με τη λήξη της προθεσμίας που ορίζεται στο άρθρο 16 παράγραφος 3, τα κράτη μέλη ενημερώνουν την Επιτροπή για τις ποσότητες και τις τιμές που προσέφεραν οι ενδιαφερόμενοι.

Εάν δεν έχουν υποβληθεί προσφορές, τα κράτη μέλη κοινοποιούν το γεγονός αυτό στην Επιτροπή εντός της ίδιας προθεσμίας.

▼M6

2. Λαμβάνοντας υπόψη τις προσφορές που έχουν παραληφθεί για κάθε διαγωνισμό, η Επιτροπή καθορίζει μέγιστη τιμή αγοράς σε συνάρτηση με τις ισχύουσες τιμές παρέμβασης, με τη διαδικασία του άρθρου 42 παράγραφος 2 του κανονισμού (ΕΚ) αριθ. 1255/1999.

3. Είναι δυνατόν να αποφασιστεί να μη δοθεί συνέχεια στο διαγωνισμό.

Άρθρο 17γ

Οι προσφορές απορρίπτονται εάν η προσφερόμενη τιμή είναι υψηλότερη από την αναφερόμενη στο άρθρο 17β παράγραφος 2 μέγιστη τιμή που ισχύει για τον συγκεκριμένο διαγωνισμό.

Άρθρο 17δ

1. Ο οργανισμός παρέμβασης ενημερώνει αμελλητί τους προσφέροντες για το αποτέλεσμα της συμμετοχής τους στο διαγωνισμό.

Η εγγύηση που προβλέπεται στο άρθρο 17 παράγραφος 3 στοιχείο γ) αποδεσμεύεται αμέσως στην περίπτωση των προσφορών που απορρίπτονται.

Τα δικαιώματα και οι υποχρεώσεις που απορρέουν από τη διαδικασία διαγωνισμού δεν μπορούν να μεταβιβαστούν.

2. Ο οργανισμός παρέμβασης χορηγεί αμελλητί στον υπερθεματιστή χρονολογημένο και αριθμημένο δελτίο παράδοσης, στο οποίο αναγράφονται:

α) η παραδοτέα ποσότητα·

β) η προθεσμία παράδοσης του βουτύρου·

γ) η ψυκτική αποθήκη στην οποία πρέπει να παραδοθεί το βούτυρο.

3. Εντός 21 ημερών από την ημερομηνία λήξης της προθεσμίας υποβολής προσφορών, ο υπερθεματιστής παραδίδει το βούτυρο στην εξέδρα φόρτωσης της ψυκτικής αποθήκης. Η παράδοση επιτρέπεται να είναι τμηματική.

Τα ενδεχόμενα έξοδα εκφόρτωσης του βουτύρου στην εξέδρα φόρτωσης της ψυκτικής αποθήκης βαρύνουν τον υπερθεματιστή.

4. Η εγγύηση που αναφέρεται στο άρθρο 17 παράγραφος 3 στοιχείο γ) αποδεσμεύεται μόλις ο υπερθεματιστής παραδώσει το σύνολο της ποσότητας που αναγράφεται στο δελτίο παράδοσης εντός της προθεσμίας που καθορίζεται στο ίδιο δελτίο.

Σε περίπτωση όπου κατά τους ελέγχους που αναφέρονται στο άρθρο 4 παράγραφος 1, διαπιστωθεί ότι το βούτυρο δεν ανταποκρίνεται στις απαιτήσεις του ίδιου άρθρου, η εγγύηση καταπίπτει ως προς την ποσότητα που έχει παραδοθεί. Για τις υπόλοιπες ποσότητες, η αγορά ακυρώνεται και η εγγύηση αποδεσμεύεται.

5. Εκτός από περιπτώσεις ανωτέρας βίας, εάν ο υπερθεματιστής δεν παραδώσει το βούτυρο εντός της προθεσμίας που καθορίζεται στο δελτίο παράδοσης, η εγγύηση που προβλέπεται στο άρθρο 17 παράγραφος 3 στοιχείο γ) καταπίπτει κατ' αναλογία προς τις ποσότητες που δεν παραδόθηκαν και ακυρώνεται η αγορά για τις ποσότητες αυτές.

6. Για τους σκοπούς του παρόντος άρθρου, θεωρείται ότι το βούτυρο παραδίδεται στον οργανισμό παρέμβασης την ημέρα εισόδου του συνόλου της ποσότητας βουτύρου που καλύπτεται από το δελτίο παράδοσης στον αποθηκευτικό χώρο που έχει υποδείξει ο οργανισμός παρέμβασης, αλλά το νωρίτερο την επόμενη ημέρα από την ημερομηνία έκδοσης του δελτίου παράδοσης.

▼B







ΤΜΗΜΑ 4

Αποθεματοποίηση και έξοδος από το απόθεμα

Άρθρο 18

1. Τα κράτη μέλη καθορίζουν τεχνικές προδιαγραφές προβλέποντας κυρίως θερμοκρασία αποθήκευσης ίση ή κατώτερη των -15 °C, για τις ψυκτικές εγκαταστάσεις αποθήκευσης που προβλέπονται στο άρθρο 6 παράγραφος 2 τρίτο εδάφιο του κανονισμού (ΕΚ) αριθ. 1255/1999 και λαμβάνουν κάθε άλλο μέτρο για τη διασφάλιση της καλής διατήρησης του βουτύρου. Οι σχετικοί κίνδυνοι καλύπτονται από ασφάλεια που έχει μορφή είτε συμβατικής υποχρεώσεως των αποθετών, είτε μορφή γενικής ασφάλειας του οργανισμού παρέμβασης· το κράτος μέλος δύναται επίσης να αυτασφαλισθεί.

2. Οι οργανισμοί παρέμβασης απαιτούν η παράδοση στην αποβάθρα της αποθήκης, η είσοδος στο απόθεμα και η αποθεματοποίηση του βουτύρου να πραγματοποιούνται σε παλέτες και κατά τρόπο ώστε να δημιουργούνται παρτίδες που να είναι ταυτοποιήσιμες και προσβάσιμες.

3. Ο αρμόδιος για τον έλεγχο οργανισμός προβαίνει στον αιφνίδιο έλεγχο για τη διαπίστωση της παρουσίας του βουτύρου στην αποθήκη, όπως προβλέπεται στο άρθρο 4 του κανονισμού (ΕΚ) αριθ. 2148/96 της Επιτροπή ( 17 ).

Άρθρο 19

1. Ο οργανισμός παρέμβασης επιλέγει την πλησιέστερη διαθέσιμη ψυκτική εγκατάσταση στον τόπο όπου αποθηκεύεται το βούτυρο.

Εντούτοις, και εφόσον η επιλογή ενός άλλου αποθηκευτικού χώρου δεν επιφέρει επιπρόσθετα έξοδα αποθεματοποίησης, ο οργανισμός μπορεί να επιλέγει έναν άλλο αποθηκευτικό χώρο μέσα στα όρια της απόστασης που προβλέπεται στην παράγραφο 2.

Πέραν της απόστασης αυτής, μπορεί να επιλέγει έναν άλλο αποθηκευτικό χώρο όταν η επιλογή αυτή έχει ως αποτέλεσμα μικρότερες δαπάνες, λαμβανομένων υπόψη των σχετικών εξόδων αποθεματοποίησης και μεταφοράς. Στην περίπτωση αυτή, ο οργανισμός παρέμβασης ενημερώνει χωρίς καθυστέρηση την Επιτροπή σχετικά με την επιλογή του.

2. Η μέγιστη απόσταση που προβλέπεται στο άρθρο 6 παράγραφος 2 τρίτο εδάφιο του κανονισμού (ΕΚ) αριθ. 1255/1999 καθορίζεται σε 350 χιλιόμετρα. Πέραν της απόστασης αυτής, τα επιπρόσθετα έξοδα μεταφοράς που βαρύνουν τον οργανισμό παρέμβασης καθορίζονται σε 0,065 ευρώ ανά τόνο και ανά χιλιόμετρο.

Εντούτοις, στην περίπτωση που ο οργανισμός παρέμβασης που προβαίνει στην αγορά υπάγεται σε άλλο κράτος μέλος από εκείνο στο έδαφος του οποίου είναι αποθηκευμένο το προσφερόμενο βούτυρο, τότε, για τον υπολογισμό της μέγιστης απόστασης που προβλέπεται στο πρώτο εδάφιο, δεν λαμβάνεται υπόψη η απόσταση μεταξύ της αποθήκης του πωλητή και των συνόρων του κράτους μέλους του οργανισμού παρέμβασης που προβαίνει στην αγορά.

3. Τα επιπρόσθετα έξοδα που προβλέπονται στην παράγραφο 2 βαρύνουν τον οργανισμό παρέμβασης μόνον αν η θερμοκρασία του βουτύρου δεν είναι μεγαλύτερη από 6 °C κατά την άφιξη στους αποθηκευτικούς χώρους.

Άρθρο 20

Κατά την έξοδο του βουτύρου από το απόθεμα, ο οργανισμός παρέμβασης, σε περίπτωση παράδοσης στη θύρα της ψυκτικής εγκατάστασης, παραδίδει το βούτυρο στην αποβάθρα της αποθήκης σε παλέτα και, ενδεχομένως, φορτωμένο σε μεταφορικό μέσο, εφόσον πρόκειται για φορτηγό αυτοκίνητο ή βαγόνι σιδηροδρόμου. Τα σχετικά έξοδα βαρύνουν τον οργανισμό παρέμβασης και τα ενδεχόμενα έξοδα φόρτωσης και εκφόρτωσης από τις παλέτες βαρύνουν τον αγοραστή του βουτύρου.

▼M6







ΤΜΗΜΑ 5

Διαδικασία πώλησης βουτύρου με διαγωνισμό

Άρθρο 21

1. Το βούτυρο πωλείται με διαρκή διαγωνισμό που προκηρύσσεται από κάθε οργανισμό παρέμβασης.

2. Η πώληση αφορά βούτυρο που εισήλθε σε απόθεμα πριν από την ►M13 1η Ιανουαρίου 2004 ◄ .

3. Δημοσιεύεται προκήρυξη διαρκούς διαγωνισμού στην Επίσημη Εφημερίδα της Ευρωπαϊκής Ένωσης, τουλάχιστον οκτώ ημέρες πριν από την ημερομηνία λήξης της πρώτης προθεσμίας υποβολής προσφορών.

4. Ο οργανισμός παρέμβασης συντάσσει προκήρυξη διαρκούς διαγωνισμού, αναφέροντας κυρίως την προθεσμία και τη διεύθυνση για την υποβολή προσφορών.

Ο οργανισμός παρέμβασης αναφέρει επίσης για το βούτυρο που κατέχει:

α) τον τόπο όπου βρίσκεται η ψυκτική αποθήκη στην οποία είναι αποθηκευμένο το προς πώληση βούτυρο·

β) την ποσότητα που πωλείται σε κάθε ψυκτική αποθήκη.

5. Ο οργανισμός παρέμβασης τηρεί ενημερωμένο κατάλογο των πληροφοριών που αναφέρονται στην παράγραφο 4, τον οποίο θέτει στη διάθεση των ενδιαφερομένων, εφόσον το ζητήσουν. Επιπλέον, δημοσιεύει τακτικά ενημερωμένες εκδόσεις του καταλόγου αυτού σε κατάλληλη μορφή, η οποία πρέπει να προσδιορίζεται στην προκήρυξη του διαρκούς διαγωνισμού.

6. Ο οργανισμός παρέμβασης προβαίνει στις αναγκαίες ρυθμίσεις, ώστε οι ενδιαφερόμενοι να έχουν τη δυνατότητα:

α) να εξετάσουν με δικά τους έξοδα δείγματα του προς πώληση βουτύρου, πριν υποβάλουν προσφορά·

β) να επαληθεύσουν τα αποτελέσματα των αναλύσεων που αναφέρονται στο άρθρο 8 του κανονισμού (ΕΚ) αριθ. 213/2001 της Επιτροπής ( 18 ).

Άρθρο 22

1. Ο οργανισμός παρέμβασης προκηρύσσει επιμέρους διαγωνισμούς κατά την περίοδο ισχύος του διαρκούς διαγωνισμού.

▼M11

2. Η προθεσμία υποβολής προσφορών κατόπιν των ατομικών προσκλήσεων δημοπράτησης είναι η 11.00 π.μ. (ώρα Βρυξελλών) της δεύτερης και τέταρτης Τρίτης του μηνός, εξαιρέσει της δεύτερης Τρίτης του Αυγούστου και της τέταρτης Τρίτης του Δεκεμβρίου. Εάν η Τρίτη είναι αργία, στην περίπτωση αυτή η προθεσμία είναι η 11.00 π.μ. (ώρα Βρυξελλών) της προηγούμενης εργάσιμης ημέρας.

▼M6

Άρθρο 23

1. Οι προσφορές για κάθε επιμέρους διαγωνισμό υποβάλλονται εγγράφως έναντι βεβαίωσης παραλαβής ή με οποιοδήποτε μέσο γραπτής τηλεπικοινωνίας με αποδεικτικό παραλαβής.

Οι προσφορές υποβάλλονται στον οργανισμό παρέμβασης που κατέχει το βούτυρο για το οποίο κατατίθενται.

2. Οι προσφορές περιλαμβάνουν:

α) το ονοματεπώνυμο και τη διεύθυνση του προσφέροντος·

β) την αιτούμενη ποσότητα·

γ) την προσφερόμενη τιμή ανά 100 χιλιόγραμμα, σε ευρώ, χωρίς τους εθνικούς φόρους και λοιπές επιβαρύνσεις, για παράδοση στην εξέδρα φόρτωσης της ψυκτικής αποθήκης·

δ) κατά περίπτωση, την ψυκτική αποθήκη όπου είναι αποθηκευμένο το βούτυρο και, προαιρετικά, μια εναλλακτική ψυκτική αποθήκη·

ε) κατά περίπτωση, ένδειξη του είδους βουτύρου κατά το άρθρο 4 παράγραφος 6 στοιχείο ε), για το οποίο υποβάλλεται προσφορά.

3. Οι προσφορές είναι έγκυρες μόνον εφόσον:

α) αφορούν ποσότητα τουλάχιστον πέντε τόνων ή, εάν η ποσότητα που είναι διαθέσιμη σε μια ψυκτική αποθήκη είναι μικρότερη από πέντε τόνους, τη διαθέσιμη ποσότητα·

β) παρέχεται απόδειξη της σύστασης από τον προσφέροντα εγγύησης για συμμετοχή στον συγκεκριμένο επιμέρους διαγωνισμό ύψους 70 ευρώ ανά τόνο στο κράτος μέλος όπου υποβάλλεται η προσφορά, πριν από την ημερομηνία λήξης της προθεσμίας υποβολής προσφορών.

4. Οι προσφορές δεν επιτρέπεται να αποσυρθούν μετά τη λήξη της προθεσμίας που προβλέπεται στο άρθρο 22 παράγραφος 2.

Άρθρο 24

Για τους σκοπούς της εγγύησης που προβλέπεται στο άρθρο 23 στοιχείο, άρθρου 3 β), οι πρωτογενείς απαιτήσεις κατά την έννοια του άρθρου 20 του κανονισμού (EΟΚ) αριθ. 2220/85 πληρούνται όσον αφορά την παραλαβή του βουτύρου εντός της προθεσμίας που καθορίζεται στο άρθρο 24στ στοιχείο 2 του παρόντος κανονισμού.

Άρθρο 24a

▼M11

1. Με τη λήξη της προθεσμίας που ορίζεται στο άρθρο 22 παράγραφος 2, τα κράτη μέλη ενημερώνουν την Επιτροπή για τις ποσότητες και τις τιμές που προσέφεραν οι ενδιαφερόμενοι και για την ποσότητα του βουτύρου που διατίθεται προς πώληση.

Εάν δεν έχουν υποβληθεί προσφορές, τα κράτη μέλη κοινοποιούν το γεγονός αυτό στην Επιτροπή εντός της ίδιας προθεσμίας, εφόσον υπάρχει βούτυρο διαθέσιμο προς πώληση στο συγκεκριμένο κράτος μέλος.

▼M6

2. Καθορίζεται ελάχιστη τιμή πώλησης για το βούτυρο με βάση τις προσφορές που έχουν παραληφθεί για κάθε επιμέρους διαγωνισμό, με τη διαδικασία του άρθρου 42 παράγραφος 2 του κανονισμού (ΕΚ) αριθ. 1255/1999. Η τιμή αυτή μπορεί να διαφέρει ανάλογα με τον τόπο όπου βρίσκονται οι προς πώληση ποσότητες βουτύρου.

Είναι δυνατόν να αποφασιστεί να μην κατακυρωθεί ο επιμέρους διαγωνισμός.

Άρθρο 24β

Οι προσφορές απορρίπτονται εάν η προσφερόμενη τιμή είναι χαμηλότερη από την καθορισμένη ελάχιστη τιμή.

Άρθρο 24γ

1. Ο οργανισμός παρέμβασης κατακύρωνε το διαγωνισμό σύμφωνα με τις παραγράφους 2 έως 5.

2. Το βούτυρο κατακυρώνεται με βάση την ημερομηνία εισόδου σε απόθεμα, αρχίζοντας από το παλαιότερο προϊόν της συνολικής ποσότητας ή, κατά περίπτωση, από την παλαιότερη ποσότητα βουτύρου γλυκιάς κρέμας γάλακτος ή όξινης κρέμας γάλακτος, που είναι διαθέσιμη στην ψυκτική αποθήκη την οποία έχει υποδείξει ο προσφέρων.

3. Με την επιφύλαξη των διατάξεων του άρθρου 24β, υπερθεματιστής είναι όποιος έχει υποβάλει την προσφορά με την υψηλότερη τιμή. Εάν δεν εξαντληθεί η διαθέσιμη ποσότητα, η υπόλοιπη ποσότητα κατακυρώνεται στους άλλους προσφέροντες με βάση τις τιμές των προσφορών τους, αρχίζοντας από την υψηλότερη τιμή.

4. Σε περίπτωση όπου η αποδοχή μιας προσφοράς θα συνεπαγόταν υπέρβαση της ποσότητας βουτύρου που είναι διαθέσιμη σε μια συγκεκριμένη ψυκτική αποθήκη, κατακυρώνεται στον αντίστοιχο προσφέροντα μόνον η διαθέσιμη ποσότητα.

Ωστόσο, ο οργανισμός παρέμβασης δύναται να υποδείξει, με τη σύμφωνη γνώμη του προσφέροντας, άλλες ψυκτικές αποθήκες για να συμπληρωθεί η ποσότητα που αναφέρεται στην προσφορά.

5. Σε περίπτωση όπου η αποδοχή δύο ή περισσότερων προσφορών με την ίδια τιμή για βούτυρο που βρίσκεται σε μια συγκεκριμένη ψυκτική αποθήκη, θα συνεπαγόταν υπέρβαση της διαθέσιμης ποσότητας, ο διαγωνισμός κατακυρώνεται με κατανομή της διαθέσιμης ποσότητας κατ' αναλογία προς τις ποσότητες για τις οποίες υπεβλήθησαν προσφορές.

Ωστόσο, σε περίπτωση όπου η κατανομή αυτή έχει ως αποτέλεσμα την κατακύρωση ποσότητας μικρότερης από πέντε τόνους, ο διαγωνισμός κατακυρώνεται με κλήρωση.

Άρθρο 24δ

Τα δικαιώματα και οι υποχρεώσεις που απορρέουν από τη διαδικασία διαγωνισμού δεν μπορούν να μεταβιβαστούν.

Άρθρο 24ε

1. Ο οργανισμός παρέμβασης ενημερώνει αμελλητί τους προσφέροντες για το αποτέλεσμα της συμμετοχής τους στο διαγωνισμό.

Η εγγύηση που προβλέπεται στο άρθρο 23 παράγραφος 3 στοιχείο β) αποδεσμεύεται αμέσως στην περίπτωση των προσφορών που απορρίπτονται.

2. Πριν παραλάβει το βούτυρο, ο υπερθεματιστής καταβάλει στον οργανισμό παρέμβασης, εντός της προθεσμίας που καθορίζεται στο άρθρο 24στ παράγραφος 2, το ποσό που αντιστοιχεί στην προσφορά του για κάθε ποσότητα που προτίθεται να αποσύρει.

Άρθρο 24στ

1. Αφού καταβληθεί το ποσό που αναφέρεται στο άρθρο 24ε παράγραφος 2, ο οργανισμός παρέμβασης εκδίδει δελτίο παραλαβής, στο οποίο αναγράφονται:

α) η ποσότητα για την οποία έχει καταβληθεί το αντίστοιχο ποσό·

β) η ψυκτική αποθήκη στην οποία είναι αποθηκευμένο το βούτυρο·

γ) η προθεσμία παραλαβής του βουτύρου.

2. Ο υπερθεματιστής παραλαμβάνει το βούτυρο που του έχει κατακυρωθεί εντός 30 ημερών από την ημερομηνία λήξης της προθεσμίας υποβολής προσφορών. Η παραλαβή επιτρέπεται να πραγματοποιηθεί κατά τμήματα των πέντε τόνων τουλάχιστον. Ωστόσο, σε περίπτωση όπου η ποσότητα που απομένει σε μια ψυκτική αποθήκη είναι μικρότερη από πέντε τόνους, επιτρέπεται να παραδοθεί η μικρότερη αυτή ποσότητα.

Εκτός από περιπτώσεις ανωτέρας βίας, εάν το βούτυρο δεν παραληφθεί εντός της προθεσμίας που καθορίζεται στο πρώτο εδάφιο, ο υπερθεματιστής επιβαρύνεται με τα έξοδα και φέρει τον κίνδυνο για την αποθεματοποίηση από την επόμενη ημέρα από τη λήξη της εν λόγω προθεσμίας.

3. Η εγγύηση που έχει συσταθεί σύμφωνα με το άρθρο 23 παράγραφος 3 στοιχείο γ) αποδεσμεύεται αμέσως ως προς τις ποσότητες που παρελήφθησαν εντός·της προθεσμίας που προβλέπεται στην παράγραφο 2 πρώτο εδάφιο του παρόντος άρθρου.

Η ανωτέρω εγγύηση καταπίπτει στην περίπτωση του δευτέρου εδαφίου της παραγράφου 2.

Στις περιπτώσεις ανωτέρας βίας που αναφέρονται στην παράγραφο 2 δεύτερο εδάφιο, ο οργανισμός παρέμβασης λαμβάνει τα μέτρα που κρίνει αναγκαία, εκτιμώντας τις περιστάσεις που επικαλούνται οι ενδιαφερόμενοι.

Άρθρο 24ζ

Κάθε εβδομάδα και το αργότερο ημέρα Τρίτη, τα κράτη μέλη γνωστοποιούν στην Επιτροπή τις ποσότητες βουτύρου που στη διάρκεια της προηγούμενης εβδομάδας:

α) αποτέλεσαν το αντικείμενο συμβάσεων πώλησης·

β) παρελήφθησαν.

▼B







ΚΕΦΑΛΑΙΟ ΙΙΙ

Ιδιωτική αποθεματοποίηση βουτύρου ή κρέμας







ΤΜΗΜΑ 1

Σύμβαση και όροι αποθεματοποίησης

Άρθρο 25

Κατά την έννοια του παρόντος κεφαλαίου, νοείται ως:

— «παρτίδα αποθεματοποίησης», μια ποσότητα βάρους τουλάχιστον ενός τόνου και ομοιογενούς συνθέσεως και ποιότητας, που προέρχεται από το ίδιο εργοστάσιο και αποθεματοποιείται την ίδια ημέρα στην ίδια αποθήκη,

— «ημέρα έναρξης της συμβατικής αποθεματοποίησης», η επόμενη της ημέρας εισόδου στο απόθεμα,

— «τελευταία ημέρα της συμβατικής αποθεματοποίησης», η ημέρα που προηγείται της ημέρας εξόδου από το απόθεμα.

Άρθρο 26

Οι συμβάσεις σχετικά με την ιδιωτική αποθεματοποίηση κρέμας και βουτύρου που προβλέπονται στο άρθρο 6 παράγραφος 3 τέταρτο εδάφιο του κανονισμού (ΕΚ) αριθ. 1255/1999, συνάπτονται μεταξύ του οργανισμού παρέμβασης του κράτους μέλους στο έδαφος του οποίου έχουν αποθηκευθεί η κρέμα και το βούτυρο και των φυσικών ή νομικών προσώπων, που καλούνται στο εξής «συμβαλλόμενοι».

Άρθρο 27

1. Αντικείμενο συμβάσεως ιδιωτικής αποθεματοποίησης μπορούν να αποτελέσουν μόνον η κρέμα και το βούτυρο που προβλέπονται στο άρθρο 6 παράγραφος 3 πρώτο εδάφιο του κανονισμού (ΕΚ) αριθ. 1255/1999.

Το βούτυρο πρέπει να έχει παραχθεί σε επιχείρηση εγκεκριμένη σύμφωνα με τις διατάξεις του άρθρου 5 παράγραφος 1 στοιχεία α), β) και γ) του παρόντος κανονισμού κατά τη διάρκεια του χρονικού διαστήματος των 28 ημερών που προηγείται της ημερομηνίας έναρξης της συμβατικής αποθεματοποίησης. Κατατάσσεται στην εθνική κατηγορία ποιότητας του κράτους μέλους παραγωγής, η οποία προβλέπεται στο παράρτημα V, και το επίπεδο ραδιενέργειας δεν πρέπει να υπερβαίνει τα επιτρεπόμενα μέγιστα που αναφέρονται στο άρθρο 4 παράγραφος 2.

2. Καμία σύμβαση αποθεματοποίησης δεν μπορεί να συναφθεί για βούτυρο ή κρέμα:

α) για τα οποία έχει ζητηθεί η χορήγηση ενίσχυσης στην άμεση κατανάλωση που προβλέπεται από άλλες κοινοτικές διατάξεις·

β) που έχουν υπαχθεί στο καθεστώς που προβλέπεται στο άρθρο 5 παράγραφος 1 του κανονισμού (ΕΟΚ) αριθ. 565/80 του Συμβουλίου ( 19 )· η μεταγενέστερη υπαγωγή στο καθεστώς αυτό θέτει τέλος στην συμβατική αποθεματοποίηση.

Άρθρο 28

1. Η σύμβαση αποθεματοποίησης συντάσσεται γραπτώς για μία ή περισσότερες παρτίδες αποθεματοποίησης και περιλαμβάνει ιδίως όρους σχετικούς με:

α) την ποιότητα βουτύρου ή κρέμας για την οποία έχει εφαρμογή η σύμβαση·

β) το ποσό της ενίσχυσης, με την επιφύλαξη του άρθρου 38·

γ) τις ημερομηνίες που έχουν σχέση με την εκτέλεση της σύμβασης, με την επιφύλαξη των διατάξεων του άρθρου 6 παράγραφος 3 πέμπτο εδάφιο του κανονισμού (ΕΚ) αριθ. 1255/1999·

δ) την εξακρίβωση της ταυτότητας των ψυκτικών αποθηκών.

2. Τα μέτρα ελέγχου και κυρίως αυτά που προβλέπονται στο άρθρο 33, καθώς και οι ενδείξεις της παραγράφου 3 του παρόντος άρθρου αποτελούν αντικείμενο συγγραφής υποχρεώσεων που καταρτίζεται από τον οργανισμό παρέμβασης του κράτους μέλους αποθεματοποίησης. Η σύμβαση αποθεματοποίησης αναφέρεται στην εν λόγω συγγραφή υποχρεώσεων.

3. Η συγγραφή υποχρεώσεων προβλέπει να φέρει η συσκευασία του βουτύρου τουλάχιστον τις ακόλουθες ενδείξεις, γραμμένες, κατά περίπτωση, με κωδικοποιημένη μορφή:

α) τον αριθμό με τον οποίο ταυτοποιείται το εργοστάσιο και το κράτος μέλος παρασκευής·

β) την ημερομηνία παρασκευής·

γ) την ημερομηνία εισόδου στο απόθεμα·

δ) τον αριθμό παρτίδας παραγωγής·

ε) την ένδειξη «αλατισμένο» αν πρόκειται για το βούτυρο που προβλέπεται στο άρθρο 6 παράγραφος 3 πρώτο εδάφιο τρίτη περίπτωση του κανονισμού (ΕΚ) αριθ. 1255/1999·

στ) την εθνική κατηγορία ποιότητας που προβλέπεται στο παράρτημα V·

ζ) το καθαρό βάρος.

Τα κράτη μέλη μπορούν να προβλέπουν να μην είναι υποχρεωτική η αναγραφή της ημερομηνίας εισόδου στο απόθεμα στις συσκευασίες εάν ο υπεύθυνος του αποθηκευτικού χώρου αναλάβει την ευθύνη να τηρεί μητρώο στο οποίο καταγράφονται κατά την ημέρα εισόδου στο απόθεμα οι ενδείξεις που προβλέπονται στο πρώτο εδάφιο.

Άρθρο 29

1. Οι εργασίες εισόδου στο απόθεμα μπορούν να πραγματοποιηθούν μόνο μεταξύ 15 Μαρτίου και 15 Αυγούστου του ιδίου έτους. Οι εργασίες εξόδου από το απόθεμα μπορούν να πραγματοποιηθούν μόνο από τις 16 Αυγούστου του έτους αποθεματοποίησης.

2. Η ρευστοποίηση του αποθέματος πραγματοποιείται ανά ολόκληρη παρτίδα αποθεματοποίησης ή, εφόσον το εγκρίνει ο αρμόδιος οργανισμός, για μικρότερη ποσότητα. Ωστόσο, στην περίπτωση που αναφέρεται στο άρθρο 33 παράγραφος 2 στοιχείο α) η ρευστοποίηση του αποθέματος μπορεί να αφορά μόνο μια σφραγισμένη ποσότητα.

Άρθρο 30

1. Η αίτηση σύναψης μιας σύμβασης με τον οργανισμό παρέμβασης δεν μπορεί να αναφέρεται παρά μόνον σε παρτίδες βουτύρου ή κρέμας για τις οποίες έχουν περατωθεί οι εργασίες εισόδου στο απόθεμα.

Η αίτηση αυτή πρέπει να φθάνει στον οργανισμό παρέμβασης εντός μέγιστης προθεσμίας τριάντα ημερών από την ημερομηνία εισόδου στο απόθεμα. Ο οργανισμός παρέμβασης καταχωρεί την ημερομηνία παραλαβής της αιτήσεως.

Ωστόσο, στην περίπτωση που η αίτηση περιέρχεται στον οργανισμό παρέμβασης εντός προθεσμίας δέκα εργάσιμων ημερών από το τέλος της προαναφερθείσας μέγιστης προθεσμίας, η σύμβαση αποθεματοποίησης μπορεί να συναφθεί, αλλά το ποσό της ενίσχυσης θα μειωθεί κατά 30 %.

2. Η σύμβαση αποθεματοποίησης συνάπτεται εντός μέγιστης προθεσμίας τριάντα ημερών από την ημερομηνία καταχώρησης της αίτησης.

Άρθρο 31

Όταν η αποθεματοποίηση του βουτύρου πραγματοποιείται σε ένα κράτος μέλος εκτός του κράτους μέλους παραγωγής, η σύναψη της σύμβασης αποθεματοποίησης που αναφέρεται στο άρθρο 30 υπόκειται στην προσκόμιση πιστοποιητικού, το οποίο χορηγείται, εντός μέγιστης προθεσμίας 50 ημερών από την ημερομηνία εισόδου στο απόθεμα, από τον αρμόδιο οργανισμό του κράτους μέλους παραγωγής.

Το πιστοποιητικό περιέχει τις ενδείξεις που αναφέρονται στο άρθρο 28 παράγραφος 3 στοιχεία α), β) και δ) και τη βεβαίωση ότι πρόκειται για βούτυρο που αναφέρεται στο άρθρο 6 παράγραφος 3 του κανονισμού (ΕΚ) αριθ. 1255/1999.

Στην περίπτωση που προβλέπεται στο πρώτο εδάφιο, η σύμβαση αποθεματοποίησης συνάπτεται εντός μέγιστης προθεσμίας 60 ημερών από την ημερομηνία καταχώρησης της αίτησης.







ΤΜΗΜΑ 2

Έλεγχοι

Άρθρο 32

1. Το κράτος μέλος μεριμνά ώστε να τηρούνται οι προϋποθέσεις που παρέχουν δικαίωμα στην καταβολή της ενίσχυσης.

2. Ο συμβαλλόμενος ή, μετά από αίτηση ή έγκριση του κράτους μέλους, ο υπεύθυνος της αποθήκης θέτει στη διάθεση του αρμόδιου οργανισμού που είναι επιφορτισμένος με τον έλεγχο, κάθε έγγραφο με το οποίο μπορούν ιδίως να διαπιστωθούν, όσον αφορά τα προϊόντα που τίθενται υπό ιδιωτική αποθεματοποίηση, τα ακόλουθα στοιχεία:

α) ο αριθμός εγκρίσεως που ταυτοποιεί το εργοστάσιο και το κράτος μέλος παραγωγής·

β) η ημερομηνία παρασκευής·

γ) η ημερομηνία εισόδου στο απόθεμα·

δ) ο αριθμός της παρτίδας αποθεματοποίησης·

ε) η παρουσία του προϊόντος στον αποθηκευτικό χώρο και διεύθυνση του εν λόγω χώρου·

στ) ημερομηνία εξόδου από το απόθεμα.

3. Ο συμβαλλόμενος ή, ενδεχομένως αντ' αυτού, ο υπεύθυνος της αποθήκης, τηρεί για κάθε σύμβαση λογιστικά στοιχεία αποθήκης, διαθέσιμα στο χώρο της εγκατάστασης, στα οποία περιλαμβάνονται:

α) ο αριθμός της παρτίδας αποθεματοποίησης των προϊόντων που έχουν τεθεί υπό ιδιωτική αποθεματοποίηση·

β) οι ημερομηνίες εισόδου και εξόδου από το απόθεμα·

γ) η ποσότητα του βουτύρου ή κρέμας για κάθε παρτίδα αποθεματοποίησης·

δ) η θέση των προϊόντων μέσα στον αποθηκευτικό χώρο.

4. Τα αποθεματοποιημένα προϊόντα πρέπει να αναγνωρίζονται εύκολα, να είναι ευχερής η πρόσβαση σ' αυτά και να μπορούν να εξατομικεύονται ανά σύμβαση.

Άρθρο 33

1. Κατά την αποθεματοποίηση, ο αρμόδιος οργανισμός πραγματοποιεί ελέγχους κατά τη διάρκεια της περιόδου που αρχίζει κατά την ημερομηνία εισόδου στο απόθεμα και λήγει 28 ημέρες μετά την ημερομηνία της καταχώρησης της αίτησης σύναψης της σύμβασης του άρθρου 30.

Για να εξασφαλισθεί ότι τα αποθεματοποιημένα προϊόντα είναι επιλέξιμα για ενίσχυση, οι έλεγχοι διοργανώνονται κατά επαρκώς αντιπροσωπευτικό τρόπο σε 5 % τουλάχιστον των ποσοτήτων που εισήλθαν στο απόθεμα για να επιτευχθεί όσον αφορά το βάρος, την αναγνώριση της ταυτότητας και της φύσης των προϊόντων ότι οι παρτίδες αποθεματοποίησης είναι, στο σύνολό τους, υλικά σύμφωνες με την αίτηση σύναψης της σύμβασης.

2. Ο αρμόδιος οργανισμός προβαίνει:

α) είτε στη σφράγιση, τη στιγμή του ελέγχου που αναφέρεται στην παράγραφο 1 του συνόλου των προϊόντων κατά συμβάσεις, κατά παρτίδα αποθεματοποίησης ή κατά μικρότερη ποσότητα·

β) είτε σε αιφνίδιο δειγματοληπτικό έλεγχο όσον αφορά την παρουσία των προϊόντων στην αποθήκη. Το λαμβανόμενο δείγμα πρέπει να είναι αντιπροσωπευτικό και να αντιστοιχεί τουλάχιστον στο 10 % της συνολικής συμβατικής ποσότητας ενός μέτρου ενίσχυσης στην ιδιωτική αποθεματοποίηση.

▼M1

3. Κατά το τέλος της συμβατικής περιόδου αποθεματοποίησης, ο αρμόδιος οργανισμός προβαίνει σε έλεγχο με δειγματοληψία, ο οποίος αφορά το βάρος και την ταυτότητα. Ωστόσο, αν το βούτυρο παραμένει σε απόθεμα μετά τη λήξη της μέγιστης διάρκειας συμβατικής αποθεματοποίησης, ο έλεγχος μπορεί να διενεργείται κατά την έξοδο από το απόθεμα.

Για τον έλεγχο που αναφέρεται στο πρώτο εδάφιο, ο συμβαλλόμενος ενημερώνει τον αρμόδιο οργανισμό, υποδεικνύοντας σ' αυτόν τις σχετικές παρτίδες αποθεματοποίησης, τουλάχιστον πέντε εργάσιμες μέρες πριν από:

i) τη λήξη της διάρκειας συμβατικής αποθεματοποίησης των διακοσίων δέκα ημερών, ή

ii) την έναρξη των εργασιών εξόδου από το απόθεμα αν πραγματοποιούνται πριν ή μετά την περίοδο των διακοσίων δέκα ημερών.

Το κράτος μέλος μπορεί να δεχθεί προθεσμία συντομότερη από εκείνη των πέντε εργάσιμων ημερών.

▼B

4. Για τους ελέγχους που διενεργούνται βάσει των παραγράφων 1, 2 και 3 πρέπει να συντάσσεται έκθεση στην οποία προσδιορίζονται:

α) η ημερομηνία ελέγχου·

β) η διάρκειά του·

γ) οι εκτελεσθείσες εργασίες.

Η έκθεση για τον έλεγχο πρέπει να υπογράφεται από τον αρμόδιο υπάλληλο, και προσυπογράφεται από τον συμβαλλόμενο ή, ενδεχομένως, από τον υπεύθυνο της αποθήκης και πρέπει να εμφαίνεται στον φάκελο πληρωμής.

5. Σε περίπτωση παρατυπιών που αφορούν 5 % ή περισσότερο των ποσοτήτων των προϊόντων που υπόκεινται σε έλεγχο, ο έλεγχος επεκτείνεται σε μεγαλύτερο δείγμα, το οποίο θα προσδιορίζεται από τον αρμόδιο οργανισμό.

Τα κράτη μέλη κοινοποιούν τις περιπτώσεις αυτές στην Επιτροπή εντός προθεσμίας τεσσάρων εβδομάδων.







ΤΜΗΜΑ 3

Ενισχύσεις στην αποθεματοποίηση

Άρθρο 34

1. Η ενίσχυση στην ιδιωτική αποθεματοποίηση που προβλέπεται στο άρθρο 6 παράγραφος 3 πρώτο εδάφιο του κανονισμού (ΕΚ) αριθ. 1255/1999 μπορεί να χορηγηθεί μόνο για μια διάρκεια συμβατικής αποθεματοποίησης μεταξύ κατ' ελάχιστο όριο 90 ημερών και κατά μέγιστο όριο 210 ημερών.

Στην περίπτωση που η προθεσμία που αναφέρεται στο άρθρο 33 παράγραφος 3 δεν τηρείται από τον συμβαλλόμενο, η ενίσχυση μειώνεται κατά 15 % και καταβάλλεται μόνο για την περίοδο για την οποία ο συμβαλλόμενος παρείχε την απόδειξη, με ικανοποιητικό για τον αρμόδιο οργανισμό τρόπο, ότι το βούτυρο ή, ανάλογα με την περίπτωση, η κρέμα, παρέμεινε σε συμβατική αποθεματοποίηση.

2. Με την επιφύλαξη του άρθρου 38, η Επιτροπή ορίζει κάθε έτος σύμφωνα με τη διαδικασία που προβλέπεται στο άρθρο 42 του κανονισμού (ΕΚ) αριθ. 1255/1999, το ποσό της ενίσχυσης που αναφέρεται στο άρθρο 6 παράγραφος 3 τρίτο εδάφιο του εν λόγω κανονισμού, για τις συμβάσεις ιδιωτικής αποθεματοποίησης που αρχίζουν κατά τη διάρκεια του σχετικού έτους.

3. Η ενίσχυση καταβάλλεται μετά από αίτηση του συμβαλλόμενου μετά το πέρας της περιόδου συμβατικής αποθεματοποίησης εντός προθεσμίας 120 ημερών από την ημερομηνία παραλαβής της αίτησης, εφόσου έχουν διενεργηθεί οι έλεγχοι του άρθρου 33 παράγραφος 3 και τηρούνται οι προϋποθέσεις που παρέχουν δικαίωμα για καταβολή ενίσχυσης.

Ωστόσο, όταν βρίσκεται σε εξέλιξη διοικητική έρευνα όσον αφορά το δικαίωμα ενίσχυσης, η πληρωμή πραγματοποιείται μόνο μετά την αναγνώριση του δικαιώματος ενίσχυσης.

4. Μετά από 60 ημέρες συμβατικής αποθεματοποίησης και μετά από αίτηση του συμβαλλόμενου, μία μόνη προκαταβολή επί της ενίσχυσης μπορεί να πληρωθεί, υπό τον όρο ότι ο συμβαλλόμενος έχει προβεί στη σύσταση εγγύησης ίσης με το ποσό της προκαταβολής, προσαυξημένο κατά 10 %. Η προκαταβολή αυτή υπολογίζεται βάσει μιας περιόδου αποθεματοποίησης 90 ημερών. Η εγγύηση αποδεσμεύεται αμέσως μετά την πληρωμή του υπολοίπου της ενίσχυσης που αναφέρεται στην παράγραφο 3.

Άρθρο 35

1. Στην περίπτωση που, μετά το τέλος των 60 ημερών συμβατικής αποθεματοποίησης, η υποβάθμιση της ποιότητας του βουτύρου ή της κρέμας αποδεικνύεται μεγαλύτερη από εκείνη που προκύπτει κανονικά κατά τη διατήρηση, μπορεί να επιτραπεί στους συμβαλλόμενους, μια φορά ανά παρτίδα αποθεματοποίησης, να αντικαταστήσουν, με έξοδά τους, τις ελαττωματικές ποσότητες με μία ποσότητα βουτύρου ή κρέμας που προβλέπεται στο άρθρο 6 παράγραφος 3 πρώτο εδάφιο του κανονισμού (ΕΚ) αριθ. 1255/1999.

Όποτε διαπιστώνονται ελαττωματικές ποσότητες κατά τους ελέγχους που διενεργούνται κατά την αποθεματοποίηση ή κατά την έξοδο από το απόθεμα, οι εν λόγω ελαττωματικές ποσότητες δεν μπορούν να λάβουν την ενίσχυση. Επιπλέον, η υπολειπόμενη ποσότητα της επιλέξιμης για ενίσχυση παρτίδας αποθεματοποίησης δεν μπορεί να είναι κατώτερη από ένα τόνο. Ο ίδιος κανόνας εφαρμόζεται σε περίπτωση εξόδου ενός μέρους μιας παρτίδας πριν από τις 16 Αυγούστου ή πριν από την εκπνοή της ελάχιστης περιόδου αποθεματοποίησης.

2. Στην περίπτωση της παραγράφου 1 πρώτο εδάφιο, για τον υπολογισμό της ενίσχυσης, η πρώτη ημέρα συμβατικής αποθεματοποίησης είναι η ημέρα έναρξης της συμβατικής αποθεματοποίησης.

Άρθρο 36

1. Ενίσχυση στην αποθεματοποίηση της κρέμας μπορεί να χορηγηθεί μόνον στην παστεριωμένη κρέμα, της οποίας η περιεκτικότητα σε λιπαρά είναι ίση τουλάχιστον με 35 % και 80 % κατ' ανώτατο όριο.

2. Για τον υπολογισμό της ενίσχυσης, οι ποσότητες κρέμας μετατρέπονται σε ισοδύναμο βουτύρου σε σχέση με το βούτυρο με περιεκτικότητα 82 % σε λιπαρά, πολλαπλασιάζοντας επί 1,20 την ποσότητα λιπαρών που περιέχεται στην κρέμα.

3. Ο έλεγχος της περιεκτικότητας σε λιπαρά που προβλέπεται στην παράγραφο 1 πραγματοποιείται πριν από την κατάψυξη της κρέμας από εργαστήριο εγκεκριμένο από τον αρμόδιο οργανισμό.

Άρθρο 37

1. Τα κράτη μέλη μπορούν να επιτρέπουν στους συμβαλλόμενους να αναλαμβάνουν εκουσίως για όλες τις παρτίδες όλων των συμβάσεων που συνάπτονται κατά τη διάρκεια του τρέχοντας έτους, να τηρούν μια ελάχιστη ενιαία περιεκτικότητα σε λιπαρά που καθορίζεται εκ των προτέρων, εντός των ορίων που προβλέπονται στο άρθρο 36 παράγραφος 1.

2. Σε περίπτωση εφαρμογής της παραγράφου 1, η ενίσχυση χορηγείται με βάση την ελάχιστη περιεκτικότητα σε λιπαρά που καθορίζεται εκ των προτέρων.

Στην περίπτωση αυτή, τα κράτη μέλη προβαίνουν σε ελέγχους των λιπαρών σύμφωνα με το άρθρο 36 παράγραφο 3 με δειγματοληψίες κατά τη διάρκεια συχνών και αιφνίδιων επισκέψεων.

Εάν κατά τη διάρκεια ενός τέτοιου ελέγχου, διαπιστωθεί ότι η περιεκτικότητα σε λιπαρά είναι κατώτερη της ελάχιστης προκαθορισμένης περιεκτικότητας, δεν καταβάλλεται καμία ενίσχυση για τις παρτίδες αποθεματοποίησης που εισέρχονται στο απόθεμα μετά τον τελευταίο έλεγχο που δεν έχει δώσει λαβή σε παρατηρήσεις και η παράγραφος 1 δεν εφαρμόζεται πλέον στον υπόψη συμβαλλόμενο κατά το υπόλοιπο της περιόδου συμβατικής αποθεματοποίησης.

Εντούτοις, αν η διαπιστωθείσα περιεκτικότητα σε λιπαρά είναι χαμηλότερη κατά λιγότερο από 2 % από την προκαθορισμένη ελάχιστη περιεκτικότητα, η ενίσχυση καταβάλλεται βάσει της διαπιστωθείσας περιεκτικότητας σε λιπαρά μετά από αφαίρεση ενός ποσού 10 %.

Άρθρο 38

1. Αν η κατάσταση της αγοράς απαιτεί, το ποσό της ενίσχυσης και οι περίοδοι των εργασιών εισόδου και εξόδου από το απόθεμα, καθώς και η μέγιστη περίοδος αποθεματοποίησης μπορούν να τροποποιηθούν κατά τη διάρκεια του έτους για τις προς σύναψη συμβάσεις.

▼M5 —————

▼B







ΚΕΦΑΛΑΙΟ ΙV

Μεταβατικές και τελικές διατάξεις

Άρθρο 39

Καταργούνται οι κανονισμοί (ΕΟΚ) αριθ. 2315/76, (ΕΟΚ) αριθ. 1547/87, (ΕΟΚ) αριθ. 1589/87 και (ΕΚ) αριθ. 454/95.

Ωστόσο, ο κανονισμός (ΕΚ) αριθ. 454/95 εξακολουθεί να εφαρμόζεται στις συμβάσεις ιδιωτικής αποθεματοποίησης που έχουν συναφθεί πριν από την 1η Ιανουαρίου 2000.

Οι αναφορές στους καταργηθέντες κανονισμούς νοούνται ότι πραγματοποιούνται στον παρόντα κανονισμό.

Άρθρο 40

Η τιμή παρέμβασης για το βούτυρο που ισχύει κατά τη διάρκεια της περιόδου από 1ης Ιανουαρίου έως 30 Ιουνίου 2000 είναι αυτή που καθορίζεται από τον κανονισμό (ΕΚ) αριθ. 1400/1999 του Συμβουλίου ( 20 ).

Άρθρο 41

Ο παρών κανονισμός αρχίζει να ισχύει την 1η Ιανουαρίου 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.









ΠΑΡΑΡΤΗΜΑ I







ΑΠΑΙΤΗΣΕΙΣ ΣΥΝΘΕΣΗΣ, ΠΟΙΟΤΙΚΑ ΧΑΡΑΚΤΗΡΙΣΤΙΚΑ ΚΑΙ ΑΝΑΛΥΤΙΚΕΣ ΜΕΘΟΔΟΙ Παράμετρος Περιεκτικότητα, ποιοτικά χαρακτηριστικά Μέθοδος αναφοράς Λιπαρή ουσία Ελάχιστο 82 % (2) Υγρασία Μέγιστο 16 % (2) Στερεό υπόλειμμα χωρίς λίπος Μέγιστο 2 % (2) Ελεύθερα λιπαρά οξέα (1) Μέγιστο 1,2 mmol/100 g λιπαρών ουσιών (2) Αριθμός υπεροξειδίου Μέγιστο 0,3 meq οξυγόνου/1 000 g λιπαρών ουσιών Κολοβακτηρίδια Μη ανιχνεύσιμα σε 1 g (2) Λιπαρά ξένα προς το γάλα Μη ανιχνεύσιμα με ανάλυση τριγλυκεριδίων (2) Ιχνηθέτες (1) — στερόλες (2) — βανιλλίνη (2) — καροτενικός αιθυλεστέρας (2) — τριγλυκερίδια οινανθικού (επτανοϊκού) οξέος (2) Μη ανιχνεύσιμοι (2) Άλλοι ιχνηθέτες (1) Μη ανιχνεύσιμοι Μέθοδοι εγκεκριμένες από την αρμόδια αρχή Οργανοληπτικά χαρακτηριστικά Τουλάχιστον 4 βαθμοί στους 5 για την εμφάνιση, τη γεύση και τη σύσταση (2) Διασπορά ύδατος Τουλάχιστον 4 βαθμοί (2) (1) Ιχνηθέτες που γίνονται αποδεκτοί σύμφωνα με τους κανονισμούς της Επιτροπής (ΕΟΚ) αριθ. 3143/85 (ΕΕ L 298 της 12.11.1985, σ. 9), (ΕΟΚ) αριθ. 429/90 (ΕΕ L 45 της 21.2.1990 σ. 8) και (ΕΚ) αριθ. 2571/97 (ΕΕ L 350 της 20.12.1997, σ. 3). (2) ►M3 Bλέπε παράρτημα Ι του κανονισμού (ΕΚ) αριθ. 213/2001. ◄

▼M3 —————

▼B









ΠΑΡΑΡΤΗΜΑ ΙV

ΔΕΙΓΜΑΤΟΛΗΨΙΑ ΓΙΑ ΧΗΜΙΚΗ ΚΑΙ ΜΙΚΡΟΒΙΟΛΟΓΙΚΗ ΑΝΑΛΥΣΗ ΚΑΙ ΟΡΓΑΝΟΛΗΠΤΙΚΗ ΑΞΙΟΛΟΓΗΣΗ

1. Χημική και μικροβιολογική ανάλυση







Ποιότητα βουτύρου (kg) Ελάχιστος αριθμός δειγμάτων που πρέπει να λαμβάνονται (> 100 g) ≤ 1 000 2 > 1 000 ≤ 5 000 3 > 5 000 ≤ 10 000 4 > 10 000 ≤ 15 000 5 > 15 000 ≤ 20 000 6 > 20 000 ≤ 25 000 7 > 25 000 7 + 1 ανά 25 000 kg ή μέρος αυτών

Η δειγματοληψία για μικροβιολογική ανάλυση πρέπει να εκτελείται υπό ασηπτικές συνθήκες.

Μέχρι πέντε δείγματα των 100 g μπορούν να ενώνονται σε ένα δείγμα, το οποίο και αναλύεται μετά από επισταμένη ανάμειξη.

Τα δείγματα πρέπει να λαμβάνονται τυχαία από διάφορα μέρη της παρτίδας και να υποβάλλονται σε δοκιμή πριν ή κατά τη στιγμή της εισόδου στην κρύα αποθήκη που ορίζεται από την υπηρεσία παρέμβασης.

Ετοιμασία γενικού δείγματος βουτύρου (χημική ανάλυση)

α) Χρησιμοποιώντας ένα καθαρό ξηρό δοκιμαστή βουτύρου ή παρόμοιο κατάλληλο όργανο, λαμβάνεται ένα κομμάτι βουτύρου 30 g τουλάχιστον και τοποθετείται σε ένα δοχείο δειγματοληψίας. Το γενικό δείγμα πρέπει κατόπιν να σφραγιστεί και να αποσταλεί στο εργαστήριο για ανάλυση.

β) Στο εργαστήριο, το γενικό δείγμα θερμαίνεται στον αρχικό του περιέκτη χωρίς αυτός να ανοιχθεί στους 30 °C, μέχρις ότου ληφθεί με πολλές αναδεύσεις ένα ομοιογενές ρευστό γαλάκτωμα, απαλλαγμένο από σκληρά τεμάχια. Το δοχείο πρέπει να είναι γεμάτο μέχρι το μισό ή τα δύο τρίτα του όγκου του.

Για κάθε παρασκευαστή που προσφέρει βούτυρο στην παρέμβαση, πρέπει να αναλύονται κάθε χρόνο δύο δείγματα για μη γαλακτικές λιπαρές ουσίες και ένα δείγμα για ιχνηθέτες.

2. Οργανοληπτική εξέταση







Ποιότητα βουτύρου (kg) Ελάχιστος αριθμός δειγμάτων που πρέπει να λαμβάνονται (> 100 g) 1 000 ≤ 5 000 2 > 5 000 ≤ 25 000 3 > 25 000 3 + 1 ανά 25 000 kg ή μέρος αυτών

Τα δείγματα πρέπει να λαμβάνονται τυχαία από διάφορα μέρη της προσφερόμενης ποσότητας μεταξύ της 30ής και της 45ης ημέρας από την παραλαβή του βουτύρου και ταξινομούνται.

Κάθε δείγμα πρέπει να εκτιμάται ανεξάρτητα, σύμφωνα ►M3 με το παράρτημα VII του κανονισμού (ΕΚ) αριθ. 213/2001 ◄ . Δεν επιτρέπεται επαναδειγματοληψία και επαναξιολόγηση.

3. Κατευθυντήριες γραμμές που πρέπει να ακολουθούνται σε περίπτωση δείγματος εκτός προδιαγραφών

α) Χημική και μικροβιολογική ανάλυση — Όταν αναλύονται ξεχωριστά δείγματα, επιτρέπεται να υπάρχει ένα δείγμα με ένα μόνον ελάττωμα ανά πέντε έως δέκα δείγματα ή δύο δείγματα με ένα μόνον ελάττωμα ανά ένδεκα έως δεκαπέντε δείγματα. Σε περίπτωση δείγματος εκτός προδιαγραφών, πρέπει να λαμβάνονται δύο νέα δείγματα από κάθε πλευρά του εκτός προδιαγραφών δείγματος και να ελέγχονται ως προς την παράμετρο που βρέθηκε κακή. Εάν και τα δύο δείγματα δεν πληρούν την προδιαγραφή, η ποσότητα του βουτύρου μεταξύ των δύο αρχικών δειγμάτων από κάθε πλευρά του αποτυχόντος δείγματος πρέπει να αφαιρείται από την προσφερόμενη ποσότητα. — Ποσότητα που πρέπει να αφαιρείται σε περίπτωση νέου εκτός προδιαγραφών δείγματος — — Όταν αναλύονται σύνθετα δείγματα, σε περίπτωση σύνθετου δείγματος που δεν πληροί μια παράμετρο, η ποσότητα που αντιπροσωπεύεται από το σύνθετο δείγμα αφαιρείται από την προσφερόμενη ποσότητα. Η ποσότητα που αντιπροσωπεύεται από σύνθετο δείγμα μπορεί να προσδιοριστεί, υποδιαιρώντας την προσφερόμενη ποσότητα, πριν υποβληθεί κάθε τμήμα ξεχωριστά σε τυχαία δειγματοληψία.

β) Οργανοληπτιτκή αξιολόγηση Όταν ένα δείγμα αποτυγχάνει στην οργανοληπτική αξιολόγηση, η ποσότητα του βουτύρου μεταξύ των δύο προσκειμένων δειγμάτων από κάθε πλευρά του εκτός προδιαγραφών δείγματος αφαιρείται από τη προσφερόμενη ποσότητα.

γ) Σε περίπτωση αποτυχίας τόσο στη χημική και μικροβιολογική εξέταση όσο και στην οργανοληπτική, ολόκληρη τη ποσότητα απορρίπτεται.

▼M7









ΠΑΡΑΡΤΗΜΑ V

ΕΘΝΙΚΗ ΚΑΤΗΓΟΡΙΑ ΠΟΙΟΤΗΤΑΣ

— «beurre de laiterie; qualité extra; melkerijboter; extra kwaliteit» as regards Belgian butter,

— «smør af første kvalitet» as regards Danish butter,

— «Markenbutter» as regards German butter,

— «pasteurisé A» as regards French butter,

— «Irish creamery butter» as regards Irish butter,

— «produced exclusively from cream which has been subjected to centrifugal and pasteurizing treatment» as regards Italian butter,

— «Marque Rose» ou «Beurre de première qualité» as regards Luxembourg butter,

— «Extra kwaliteit» as regards Dutch butter,

— «Extra selected» as regards Great Britain butter and «Premium» as regards Northern Ireland butter,

— «produced exclusively from cream which has been subjected to centrifugal and pasteurising treatment» as regards Greek butter,

— «produced exclusively from pasteurized cow’s milk or cream» as regards Spanish butter,

— «produced exclusively from pasteurized cow’s milk or cream» as regards Portuguese butter,

— «Teebutter» as regards Austrian butter,

— «perinteinen meijerivoi/traditionellt mejerismör» as regards Finnish butter,

— «Svenskt smör» as regards Swedish butter,

— «Ćeské stolni máslo» as regards Czech Republic butter,

— «Ekstra kvaliteet» as regards Estonian butter,

— «Ekstrā klases sviests» as regards Latvian butter,

— «A klasės sviestas» as regards Lithuanian butter,

— «Márkázott vaj» as regards Hungarian butter,

— «masło ekstra; masło delikatesowe; masło wyborowe» as regards Polish butter,

— «Slovenské výberové maslo» as regards Slovakian butter,

— «Surovo maslo I. vrste» as regards Slovenian butter.